Sabut Kelapa Bahan Sungkupan Terbaik Mampu Lembabkan Tanaman

Sabut kelapa pula merupakan lapisan atau kulit kelapa yang berwarna coklat untuk yang telah kering dan putih jika buahnya masih muda. Sabut kelapa dikatakan sesuai digunakan di taman sebagai sungkupan (mulching) kerana keupayaan dan kekuatannya menyerap dan mengekalkan kelembapan yang tinggi. Selain sebagai sungkupan, sabut kelapa juga boleh dijadikan sebagai salah satu bahan dalam penyediaan medium tanaman.

Ciri-ciri sabut kelapa

Penggunaan sabut kelapa merupakan salah satu langkah ke arah kitar semula dan environmental friendly. Ia mudah diperolehi dan disimpan sehingga apabila penggunaannya diperlukan. Namun terdapat pelbagai produk yang menjual sabut kelapa secara komersial sama ada untuk penggunaan komersial atau domestik. Sebelum menggunakan sabut kelapa yang dibuat sendiri, basuh atau rendam untuk beberapa ketika untuk membuang garam yang terdapat pada sabut tersebut. Selain itu sabut kelapa mengandungi potassium dan phosphorus yang boleh diserap oleh tumbuhan juga.

Sabut Kelapa Untuk Hidroponik

Coconut mats atau sabut kelapa yang paling kasar boleh digunakan sebagai medium tanaman hidroponik. Teksturnya yang lembut memudahkan pergerakan akar di samping ia merupakan bahan biodegradable. Sabut kelapa mempunyai kandungan potassium dan phosphorus yang diperlukan untuk membantu pertumbuhan pokok. Sabut kelapa mudah untuk dikendalikan sebagai medium tanaman hidroponik dan tidak mempunyai bau. Selepas tiga hingga empat tahun penggunaannya, sabut kelapa tersebut boleh dijadikan baja kompos di taman.

Sabut kelapa juga menyimpan lapan kali ganda kandungan air dari pada beratnya. Ia membantu tumbuhan di dalam hidroponik mendapatkan keperluan air yang secukupnya. Selain itu juga, ruang yang wujud di antara fiber sabut kelapa di dalam sistem hidroponik membekalkan 40% kandungan udara. Sabut kelapa mempunyai pH antara 6 hingga 6.7 dan ia sesuai untuk tanaman hidroponik. Tambahan pula, sabut kelapa tidak mudah dijangkiti fungus dan bakteria yang boleh memberi ancaman kepada tumbuhan.

Mungkin ada yang tidak tahu tapi hakikatnya, ramai di antara kita yang struggle untuk dapatkan tidur yang nyenyak dan selesa hingga pagi. Cuba 5 petua mudah untuk dapatkan lena yang berkualiti.

Tidur yang baik dan cukup adalah 6-8 jam. Jika kurang daripada jam ini, pasti hari esok anda akan kepenatan dan prestasi kerja anda akan berkurangan berikutan tidak dapat rehat yang mencukupi.

Jadi, bagi membantu anda mendapatkan tidur yang baik secukupnya, IMPIANA sediakan panduan mudah yang boleh anda ikut. Jom semak!

Elakkan minum kafein

Bermula daripada pukul 6 petang hingga waktu tidur. Elakkan daripada minuman berkafein. Ini kerana ia akan meransang otak anda dan kafein tersebut boleh kekal dalam badan anda hingga 12 jam. Bayangkan sebab terlalu banyak minuman kopi dan teh, lena anda akan terganggu.

Pastikan tilam anda bebas pepijat

Jika anda mengesan kehadiran pepijat di atas tilam, solusi terbaik adalah untuk buang sahaja tilam itu. Ini kerana pepijat mampu hidup sehingga 6-18 bulan dan mampu bertelur dengan banyak dan mengambil masa 6-10 hari untuk menetas. Selain itu, jika pepijat sudah ada di bilik tidur anda, risiko untuk mereka merebak ke bilik lain adalah tinggi.

Antara simptom pepijat adalah apabila anda bangun pagi dan terdapat kesan merah dan kegatalan pada kulit badan.

Cucian berkualiti di cadar katil

Jika anda menggunakan cadar kain kapas, elakkan membasuh dengan basuhan kering. Lebih molek dibasuh dengan pelembut pakaian. Lagi wangi, lagi bagus. Malam anda pasti lebih lena dan selesa.

Pilih saiz tilam yang betul

Jika tubuh badan anda bersaiz besar, adalah molek untuk membeli tilam yang berukuran 76×80 atau dikenali sebagai king size. Ia juga sesuai untuk mereka yang berkongsi tempat tidur bersama anak yang masih dalam peringkat membesar dan tidur lasak. Jika anda rasa ia mahal, anda boleh cari tilam saiz queen dengan ukuran 60×80. Ia juga sesuai untuk pasangan yang baharu berkahwin dan masih belum mempunyai anak.

Jangan makan di atas katil

Sisa makanan yang tumpah diatas katil pastinya menjadi buruan pelbagai serangga perosak seperti lipas, semut dan pelbagai lagi. Itu juga boleh mencerminkan tahap kebersihan tempat tidur anda. Jika tempat tidur kotor, bagaimana nak dapat tidur yangberkualiti? Jadi, lebih baik elakkan makan atas katil..

BUAT SENDIRI memang menyeronokkan kalau berhasil, apa kata kita cuba projek BUAT SENDIRI ni. BUAT SENDIRI perabot taman dengan 45 kayu palet. Laman yang dah lama hambar tu boleh la berwajah baru lepas ni. Bersantai  dengan keluarga tercinta hujung minggu memang terbaik tambah pulak buat BBQ…

Untuk projek ini, anda akan memerlukan kira-kira 45 batang kayu palet dan…

Kemudian, anda boleh mengubah taman anda dalam hanya beberapa jam.

Bersih dan gosok semua kayu palet dengan kertas pasir.

Tugas ini lebih mudah sekiranya anda mempunyai mesin pengamplas kayu, tapi jika tiada, anda boleh menggosoknya secara manual. Mungkin, ia agak remeh tetapi hasil akhirnya berbaloi dengan peluh dan air mata anda.

Selepas itu, cat semua palet dengan warna pilihan anda. Untuk mendapatkan rekaan gaya Inggeris, kami sarankan anda memilih warna putih. Jika anda mahu membuatkan taman nampak lebih luas, pilih warna lembut seperti warna pastel.

Penyembur cat automatik akan membuatkan tugasan ini lebih pantas. Namun, saya cadangkan anda untuk menyewa atau meminjam satu penyembur dari rakan anda kerana masa yang diperlukan untuk mengecat 45 kayu palet dengan berus cat tidaklah menyenangkan.

Selepas anda mengecat palet anda, biarkan ia kering selama 24 jam.

Sekarang, masa untuk memakukan kayu palet anda.

Ia lebih bagus sekiranya anda membuat lakaran rekaan taman mengikut keinginan anda. Ini akan memberikan kepada anda idea tentang berapa banyak kayu palet yang anda perlukan dan di mana dan bagaimana untuk menyusunnya.

Selepas anda selesai meletakkannya di mana perlu dengan paku dan gam kayu, langkah terakhir adalah hiasan.

Anda boleh menghias teres kayu anda dengan kusyen dan bantal berwarna-warni dan juga elemen hiasan yang lain untuk mendapatkan rupa taman yang hangat dan selesa seperti yang anda inginkan.

Siapa yang tak suka untuk berehat di teres kayu pada waktu petang yang redup? Saya sudah tentu suka. Sambil duduk bersembang, sambil minum teh dengan keluarga atau rakan-rakan!

Ya! Sekarang anda tahu yang anda boleh membuat sesuatu yang kreatif dan cantik dengan kayu palet tanpa perlu berbelanja besar.

Pada era DIY ini, ia sungguh bermanfaat untuk menemui benda kreatif yang boleh anda buat dengan objek-objek biasa di sekeliling anda.

Dalam usaha melindungi rakyat Malaysia daripada Covid-19 secara berterusan, jenama kelengkapan rumah terkemuka dari Korea Selatan, SK magic, mengumumkan pelancaran penulen udara terbaharunya, All Clean Virus Fit, sekali gus mengembangkan rangkaian produk SK magic yang berteknologi canggih.

Inovasi terbaharu ini telah didaftarkan sebagai peralatan kesihatan dan perubatan oleh Pentadbiran Makanan dan Dadah AS (USFDA) dan mampu menyingkirkan 99.99% virus Covid-19 termasuk varian Delta. Ia juga mampu menyingkirkan bahan pencemar udara yang biasa ditemui dalam ruang tertutup seperti bakteria, virus, kulat dan habuk yang dapat mencetuskan masalah kesihatan.

Bagi menghadapi  fasa endemik, langkah keselamatan dan kebersihan tetap menjadi keutamaan. Setakat ini, banyak perkara yang telah kita pelajari, dan kita sedar sistem imun amat penting dalam melawan Covid-19. Selain sanitasi kendiri, pemakaian pelitup muka dan penjarakan sosial di tempat awam, langkah berjaga-jaga di rumah seperti kualiti udara dalam rumah juga wajar dititikberatkan. Justeru, penting untuk kita membuat pilihan bijak bagi memastikan udara yang kita hirup di rumah adalah bersih dan segar.

“Di SK magic, kami sentiasa mencabar diri dan mencari penyelesaian inovatif bagi membudayakan gaya hidup yang sihat dan berkualiti menerusi produk kami. Sejak tercetusnya pandemik, kami giat membangkitkan kesedaran tentang kepentingan air dan udara yang bersih. Salah satunya melalui program CSR SKmagicCares baru-baru ini, kami turut menyumbang sebilangan penulen udara dan air ke pusat vaksin Covid-19, Hospital dan pusat beli-belah dengan tujuan memberi akses udara serta air yang bersih kepada rakyat Malaysia.

Bagi mencapai matlamat ini, kami berbesar hati memperkenalkan penulen udara All Clean Virus Fit bagi membebaskan kediaman rakyat Malaysia daripada virus Covid-19 termasuk varian Delta. Seperti semua produk kami, All Clean Virus Fit dilengkapi teknologi serba canggih dan reka bentuk yang sofistikated pada harga berpatutan bagi memenuhi keperluan dan keutamaan pelanggan kami,” kata Kim Kyung Won, Pengarah Urusan SK magic Malaysia.

All Clean Virus Fit SK magic bukan sahaja dapat menyingkirkan pelbagai bahan pencemar udara berbahaya dari kawasan tertutup, lebih penting, ia dapat menghilangkan 99.99% virus Covid-19 termasuk varian Delta, Koronavirus Manusia dan virus H1N1 menerusi fungsi pensterilan UV Arc Core yang terbukti, serta sistem penapisan lapan  langkah yang menerapkan kecanggihan Penapis Habuk Gentian Tembaga Ultra Halus. Bagi menjamin perlindungan menyeluruh, All Clean Virus Fit juga dilengkapi ciri sedutan pintar 360° dari pelbagai arah.

Menyedari kepentingan penjarakan sosial, SK magic juga menawarkan pilihan perkhidmatan tanpa sentuh kepada pelanggan dengan menyediakan inovasi penyelenggaraan produk secara jarak jauh. All Clean Virus Fit mudah dibuka dengan ventilasi dan kipas yang boleh dicuci, sekali gus memudahkan kerja pembersihan dan penyelenggaraan.

Penulen udara All Clean Virus Fit berdaftar dengan Pentadbiran Makanan dan Dadah AS (USFDA) ini berkesan untuk pengguna yang mengalami masalah pernafasan atau alahan, sebagai peralatan kesihatan dan perubatan bagi membantu mereka bernafas lebih baik di tempat tertutup, di samping meningkatkan kesihatan dan kesejahteraan pengguna.

Segalanya terlah terjawab di sini, bagi yang belum ada penulen udara boleh la pertimbangkan untuk memiliki satu di rumah. Ambil langkah berjaga-jaga sebelum terlewat.


DIY Sendiri Rod Langsir Eyelet Dari Batang Paip PVC

Impiana lihat sekarang bagai menjadi satu kebiasaan pemilik memilih langsir jenis eyelet. Mungkin disebabkan ia lebih mudah untuk dipasang. Tapi, langsir eyelet ni perlu pakai rod khas. Di pasaran terdapat pelbagai design dan saiz rod langsir eyelet. Tapi bagi anda yang tak berapa ada bajet atau susah nak dapatkan rod langsir eyelet, boleh cuba DIY sendiri hanya dengan bajet RM 20 sahaja menggunakan paip PVC seperti yang di kongsikan oleh A’Ain Aminu’din ni

Bahan-bahan:
-pipe end cap x 4pcs,
-pipe hook x 6pcs,
-nut n screw (boleh guna cable tie),
-L bracket beli dekat DIY x4pcs,
-pvc pipe 8 kaki x 2pcs,
-Spray hitam RM6,
-Langsir beli dekat DIY RM29 sekeping x 4pcs.

Cara-cara:

1. Padankan pipe end cap pada PVC yang telah siap di potong dan semburkan cat hitam pada keseluruhan batang paip.

2. Sementara tunggu cat kering, padankan bahagian L bracket dengan pipe hook menggunakan skru. Ia akan menjadi tempat untuk sangkut rod langsir nanti

3. Tebuk lubang untuk dilekatkan L bracket tadi

4. Cat pada rod telah kering sepenuhnya, boleh lah dipasangkan langsir

Anda perlukan:-

Kain belacu

Pita pengukur

Gunting

Gam Lilin

Cat Fabrik

Berus

Pita pelekat

5. Hasilkan corak tiga segi menggunakan pita pelekat.

6. Lekatkan gam lilin pada bahagian lipatan kain bagi kelihatan seperti kain sarung.

7. Sapukan cat pada bahagian kain belacu yang terdedah daripada pita pelekat. Biarkan kering seketika.

8. Tanggalkan pita pelekat. Masukkan pokok bersama pasu ke dalam sarung.

IDEA IMPIANA

Sistem tanaman Hidroponik adalah pilihan terbaik bagi mereka yang tidak ada masa yang banyak, tapi nak berkebun. Ini disebabkan oleh dengan penggunaan sistem ini, tugas menyiram dan membaja dianggap selesai sebab air yang ditakungkan di bahagian bawah berfungsi sebagai medium tumbesaran. Hanya sekali sekala sahaja anda perlu top-up air atau baja AB bila berkurangan.

Tapi untuk dapatkan set hidroponik ni, harga dia boleh tahan juga harganya. Kalau bertuah, boleh lah dapat RM 25 satu bekas dan ada juga yang menjualnya sampai RM 70. Tapi, remaja ini bijak. dia boleh olah sendiri pasu daiso RM 5.30 menjadi sebuah bekas hidroponik yang lebih menarik.

Bahan yang diperlukan

1 biji pasu dari Daiso
1 keping Styrofoam
10 cawan hidroponik atau boleh gunakan cawan minuman

Peralatan untuk membina hidroponik

Pembaris
Pisau pemotong
dawai yang telah dibulatkan untuk menebuk lubang

Cara-cara:

1. Ukur mulut pasu untuk menentukan saiz  Styrofoam yang diperlukan sebagai penutup dan pemegang cawan hidroponik

2. Buat ukuran pada  Styrofoam saiz yang telah di tentukan tadi dan potong.

3. Tentukan kedudukan cawan hidroponik dan pastikan ia bersesuaian dengan besi pemanas yang akan digunakan untuk tujuan menebuk lubang.

4. Panaskan besi penebuk dan tebuk terus lubang sebagai pemegang pasu mengikut lakaran saiz yang telah disediakan

5. Potong bucu  Styrofoamuntuk mudah muat pada mulut pasu.

6. Letakkan  Styrofoam pada mulut pasu dan susun cawan hidroponik. Sedia untuk digunakan

Sumber: Anggi nosaffri

Ketika musim panas, kalau boleh semua kipas kita nak buka. Tetapi yang menjadi masalah adalah apabila kipas yang ada sudah tidak berfungsi seperti ketika baru dibeli. Walaupun sudah dibuka pada kelajuan maksimum, kipas masih lagi terasa seperti tiupan angin yang tidak bermaya. Jadi buat apa buka kipas kan? Membazir elektik saja.

Alat yang perlu dibeli:
1. Pemuat atau Kapasitor – RM4
2. Solder timah – RM2.10

Langkah-langkahnya:

1. Pertama sekali, buka ‘sangkar’ kipas dan buka skru penutup kepala kipas sehingga terbuka penutup depan tersebut.

2. Kemudian, tanggalkan telinga iaitu penutup pada bahagian atas dimana berfungsi untuk membolehkan kipas berpusing. Kipas seperti ini kebiasaanya boleh dicabut terus tetapi ada juga jenis yang kena buka skru di dalamnya.

3. Selepas itu, buka penutup motor dan anda boleh nampak kotak hitam (kapasitor).

4. Kemudian, lihat kapasitor anda, macam Kapasitor pada kipas saya value 1.5 uF (micro-farad). Beli di kedai hardware mengikut value tersebut atau beli value lebih sedikit tetapi jangan terlalu tinggi kerana motor kipas boleh rosak dalam jangka masa panjang.

5. Beli ikut value tu ATAU untuk kipas yang lama, boleh beli value lebih sikit. Saya beli 2.0uF. Jangan beli lebih banyak kerana motor boleh rosak untuk jangka masa yang panjang. Harga benda ni RM4.

6. Memandangkan benda tu sudah ada di luar, saya terus potong dan solder dgn kapasitor baru.

7. Gunakan tape plastik hitam untuk wayar tersebut. Solder dengan timah beli di kedai eco RM2.

8. Siap semua skru semula seperti asal.

SIAP! Lepas ini tiada lagi hari panas yang mengganggu prestasi. Selamat mencuba semua.


Elak Pisang Dicuri, Tak Perlu Keluar Modal Pasanag Pagar Cuba Amal Ni

Elak Pisang Dicuri Dan Kebun Diceroboh, Cuba Amalakan 5 Perkara Ni . Memang biasa dan selalu dengar, buah durian, pisang dan yang tengah kecoh sangat sekarang ni sawit. Almaklumlah, sawit tengah naik harga kan. Bagi pemilik pokok memang rasa luluh hati bila tanaman yang dididik dan berhasil, bila nak dituai tak ada. Nak di pagar, tak logik pula. sebab pagar pun bukan jaminan pencuri tak masusk mencuri.

Elly Deslan berkongsi pengalaman nya sendiri dan tip yang dikongsikan oleh ayahnya bagi mengelak pisang dikebunnya dicuri.

Agak sukar dipercayai, tapi inilah yang terjadi.

SABTU lepas, Ayahanda roger chiq. Suh amek pisang. Tak banyak, lebih kurang 6 tandan pisang tanduk dah tua. Dah boleh tebang. Jadi, gerak la kami suami isteri masuk kebun. Dari pagar masuk, jalan sampai ke hujung kebun. Segenap penjuru kami periksa. Dapat 2 tandan je yang dah matang. Ade sebatang pokok tumbang, pisang nye belum tua lagi. Jadi kami biarkan dulu, mungkin seminggu lgi baru bole ambil. Selain tu, ade 2 pokok muda tumbang, masih belum berbuah.

Ye ye ooooo je tadi ayah cakap ade 6 tandan. Yang dapat cuma 2. Balik dari kebun, cari yang kat rumah pulak. Pun same, belum ade yang tua. Ok, ayah ni rindu kebun gaknye. Umpat chiq dalam hati.

Tup-tup!!!! Tadi beliau telefon lagi. Suruh datang ruma ambil pisang. Eh???? Kan baru ambil kelmarin. Pisang dari mane pula? Bertekak kami anak beranak, memang chiq tak puas hati. Mesti nak tuduh chiq periksa kebun sambil lewa la tu😑😑

Cool down….

Ayah tiba-tiba ketawa. Owhhhhh….lupe nak cakap. Mungkin sebab ayah baca-baca sikit kat kebun mase nak balik kampug hari tu. Tu yang korang tak nampak. Ayha pun pelik, kemain besar-besar pisang sampai 4 tandan ni, tak kan lah anak aku tak nampak?

CARA-CARA UNTUK ELAK RUMAH DIMASUKI PENCURI ATAU JIN/IBLIS

Sekadar panduan,
a. Mengucap dua kalimah syahadah (1 kali)
b. Selawat ke atas nabi (2 kali)
c. Ayat kursi (1 kali)
d. Baca ayat 9 dari Surah Yasin (1 kali)
“Wa ja’alna mim baini aidihim saddaw wa min kholfihim saddan fa agsyaina hum fa hum laa yubsiruun”
Maksud ayat:
“Dan Kami adakan di hadapan mereka dinding dan di belakang mereka dinding(pula), dan kami tutup(mata), mereka sehingga mereka tidak dapat melihat.”
2. Baca ayat kursi ketika hendak tidur, dalam hadis disebutkan Allah akan melindungi kita dari gangguan syaitan sampai pagi.
3. Berwudhu sebelum tidur, dalam hadis disebutkan Allah akan mengirim malaikat untuk menjaga kita selama kita tidur.
4. Jangan letak gambar makhluk hidup dalam rumah, kerana malaikat tak akan masuk rumah yang ada gambar makhluk hidupnya. Jika malaikat tak masuk, siapa yang akan melindungi rumah kita?
5. Amalkan baca Surah-Al Baqarah. Antara kelebihan surah al-Baqarah seperti yang telah disabdakan oleh Rasulullah SAW: “Rumah yang di bacakan surah al-Baqarah tidak akan dimasuki syaitan”    Elak Pisang Dicuri Dan Kebun Diceroboh, Cuba Amalakan 5 Perkara Ni

Jika ini diamalkan insha Allah kita, keluarga kita dan harta kita sentiasa berada dalam penjagaan dan jaminan Allah

Kebiasaanya, pembiakkan pokok pisang dilakukan melalui anak pokok yang tumbuh di sekitar bonggol pisang. Namun, teknik ini mengambil masa yang lama adn tidak secara optimum. Kebanyakkan pekebun industri pisang akan menggunakan bonggol induk selepas di tuai. Menariknya, ia boleh menghasilkan lebih daripada 10 anak pokok serentak dari satu bonggol pisang. Namun, ada teknik yang perlu dilakukan dan ianya mudah. Jom lihat video yang disediakan cara biak anak pisang dari bonggol pisang

BAGAIMANA SEMBURAN SABUN BERTINDAK
Campuran sabun untuk merawat serangan serangga dapat memusnahkan mites, aphids,thrips, white flies dan belalang. Kandungan asid yang terdapat di dalam campuran sabun akan diserap oleh lapisan exoskeleton atau kulit serangga dan menyebabkan ia terhidrat seluruh badan. Pasti ramai yang tidak yakin akan manfaat sabun basuhan kepada tanaman.

Namun, di luar negara, kebanyakkan pekebun yang bercucuk tanam untuk tujuan hobi telah bertukar dan memilih sebatian sabun ini sebagai semburan anti serangga. Ini menunjukkan, sebatian ini efektif. Mungkin ada yang khuatir akan kesan kimia yang terdapat pada sabun yang digunakan sebagai racun serangga. Hakikatnya, jumlah kimia tersebut tak lah di tahap yang mampu mengancam nyawa. Yaang penting, pilih sabun basuhan yaang tidak mempunyai campuran peluntur.

3 LANGKAH MUDAH UNTUK HASILKAN SEMBURAAN SERANGGA DARI SABUN BASUHAN
Anda hanya memerlu 2 bahan sahaja untuk menghasilkan campuran semburan serangga iaitu

NOTA:
• Pastikan anda tidak menggunakan sabun pencuci pinggan kerana ia akan merosakkan tanaman malah tidak memberi kesan terjadap serangga perosak. Ini disebabkan pencuci pinggan tidak mempunyai fatty acid
• Cuba sembur di bahagian kecil yang di jangkiti dan biarkan 3 jam. Jika daun atau tanaman tidak menunjukkan sebarang tindak balas seperti layu atau kesan terbakar, ia boleh digunakan pada keseluruhan tanaman. Jika terdapat tidak balas, ini bermaakna sabun yang digunakan mempunyai peluntur

Lantai laman apabila dilengkapi dengan stepping stone bukan sekadar memudahkan pergerakan. Malah ia menambah tekstur dan warna pada keseluruhan laman. Terdapat pelbagai reka bentuk dan material yang digunakan untuk menghasilkan stepping stone. Yang membezakannya adalah reka bentuk yang dizahirkan.

Kali ini, apa kata kita cuba buat design stepping stone seakan kayu atau senang cakap macam railway slipper. Tak memerlukan bahan rumit. Hanya asasnya adalah menggunakan bancuhan simen

1. Sediakan bingkai kerja atau work frame dengan menggunakan kayu 1×2 inci. Buat bentuk 4 segi dengan saiz 1.5m x1.5m dengan kedalaman 0.35m dan alaskan kotak atau kertas surat khabar di bahagian bawahnya

2. Sediakan campuran simen. Terdapat pelbagai nisbah campuran simen yang boleh digunakan. Namun, resepi yang dicadangkan adalah 20:15. Di mana 20 bahagian pasir dan 15 bahagian simen. Pasir perlu lebih untuk memudahkan bentuk dan tekstur jalur kayu dibentuk. Campuran simen tidak boleh terlalu cair bila diadun bersama air. Kalau tidak, bentuk dan tekstur kayu sukar dibentuk. oleh itu, untuk selamat bancuh dengan air sedikit demi sedikit.

3. Selesai membancuh, tuangkan simen di dalam framework yang telah disiapkan. Ketuk sekeliling framework untuk memastikan simen padu di bahagian bawah dan ratakan

4. Gunakan pisau atau sebarang peralatan yang halus untuk membentuk jalur seperti di kulit kayu. Untuk membuat knot, letakkan gumpalan kertas surat khabar dan benamkan sedikit di dalam simen.

5. Jemur simen yang siap diukir. Tapi nak jemur tak boleh di bawah terik matahari. Ia akan menyebabkan simen mengeras secara drastik yang bakal menyebabkan rekahan. Jemur di bawah teduhan. Kebiasaannya, biarkan simen dalam tempoh 24 jam untuk mengeras sepenuhnya.

6. Apabila sudah cukup keras, tanggalkan framework dari simen. Sebagai kemasan untuk nampak lebih kelihatan seperti kayu, anda dicadangkan menggunakan 2 rona warna iaitu hitam sebagai keseluruhan asas dan coklat atau perang sebagai
perincian. Perlu kreatif dalam menghasilkan perincian. DAH SIAP

Sumber: http://diyeverywhere.com/


Empat Kekasih Menemanimu Beradu….

HANYA GARISAN RINGKAS, SUDAH CUKUP MEMBUAT KATIL ANDA TAMPIL MEWAH DAN MEGAH

LENGKUNGAN KLASIK INSPIRASI DARIPADA KAKI PERABOT ART NEAVOU, MEMBERI NIKMAT PANDANG PADA RUANG KAMAR

Menemani mu dengan penuh setia bersama limpahan gaya elegan nan mempersona. Bagi yang romantis sudah pasti akan terasa sentuhan kasih sayang empat orang kekasih menemani dirinya melelapkan mata saban malam. Masuk apakah ini hanya melihat katil bertiang empat dengan pelbagai rekaan yang tidak pernah hampakan pemilik kediaman.

ANDA BERSEDIA MEMILIKI KATIL SEUMPAMA INI?

Katil bertiang empat, biar klasik mahu pun moden tetap memberi satu rasa kagum kita dalam tata hias kamar beradu. Baik tiang sahaja tanpa struktur sambungannya yang membentuk seperti kanopi. Masing-masing punya kelebihan dan peminat sendiri. Malah terdapat sedikit perbezaan dari tema Inggeris, Perancis, moden dan kontemporari. Apa yang pasti kemegahan rekaan katil bertiang sememangnya tidak pernah menghampakan. Kepuasan memilikinya apatah lagi beradu di atasnya. Baik yang bersaiz king atau queen, pastikan pilihan anda tepat pada ruang kamar, bajet dan konsep. Simple-simple aja di IMPIANA

Terdapat pelbagai cara untuk menghias kediaman anda sama ada menyesuaikan susunan perabot dengan pelan ataupun memilih warna cat yang bertepatan dengan konsep rumah agar selesa dan nyaman didiami. Sudah tentunya setiap orang mempunyai citarasa dan kepentingan yang tersendiri dari segi rekabentuk perabot, konsep dan flow yang ingin ditonjolkan oleh kerana itu kita perlu pastikan betul betul yang mana paling sesuai untuk diterapkan pada kediaman masing-masing.

Dengan berbekalkan gambar-gambar hasil perkongsian tuan rumah, IMPIANA dapatlah meninjau-ninjau kediaman kecil yang cantik dan selesa ini.

Konsep moden , ringkas, bebas warna, padu dan selesa. Pereka selalunya memastikan ruang dihias dengan konsep seumpama ini dengan pilihan perabot yang cukup selesa tetapi ringkas dan menggunakan aksesori yang minima. Kelabu, hitam, putih, biru samar antara pilihan warna yang dipilih oleh pereka untuk menghias ruang ala moden yang lebih mementingkan keselesaan dan pembuatan berteknologi tinggi. Malah terdapat banyak konsep klasik diubah menjadi moden  dan lebih ringkas sesuai dengan cita rasa sezaman.

Namun bukan semua di kalangan kita yang puas dengan tata hias minimal, kelam dan kusam. Masih ada juga yang menjadikan ruang kekal glamor biar pun kediamannya dihias dengan konsep moden. Bagaimana boleh kita menukar gaya hias yang begitu hambar dan ringkas menjadi meriah dan glamour? Tidak perlu warna , masih mengekalkan identiti bebas warna dan ringkas. Elemen bergemerlapan , berkilau mampu menarik hati dan pandangan ramai.

Elemen kristal, cermin, perak atau besi tahan karat boleh disuai padankan dengan rona kelabu atau putih sememangnya mampu menyerlahkan elemen harmoni. Malah ruang masih nampak menarik, eksklusif tetapi ada nilai glamor dan menggoda pandangan. Aksesori seperti lampu meja, mangkuk hias atau cermin muka bingkai perak sememangnya harmoni dan menyerlahkan suasana moden.  Simple-simple je di IMPIANA.

Kunjungan team Impiana ke kawasan kediaman eksklusif di Cyberjaya ini nyata amat berbaloi apabila kami disajikan dengan dekorasi yang begitu stylish dan elegan. Meneliti cerita pemilik kepada penulis mengenai dekorasi dan konsep yang dipilih, penulis amat mengagumi minat yang ditunjukkan oleh pemilik yang mesra di sapa Brian ini. Lebih menarik setiap susunan item dekorasi serta perabot yang terdapat di dalam kediaman ini tidaklah mahal. Paling penting pemilik bijak menyuai padan dan mencari perabot yang kena dengan konsep pilihannya.

Bak kata pemilik, “Mahu menghias kediaman jangan fikirkan yang mahal-mahal sahaja, barang murah tapi jika bijak menghias boleh membuatkan kediaman nampak menarik. Satu lagi, kita perlu pandai mencampur elemen kerana itu akan membuatkan anda lain dari orang lain,” ujarnya lagi.

Brian yang menetap sendirian ini amat meminati rona merah . Nyata dia bijak menyuai padan aksesori dengan perabot yang ada. Pilihan ini juga bersesuaian dengan rona kelabu,putih, dan hitam yang begitu sinonim dengan rekaan industri. Beberapa ruang dicalit merah bagi menyuntik mood ‘fun’ pada sesebuah ruang.

BIJAK BERMAIN RUANG

Bagi menguatkan susun atur pembahagi ruang makan dan ruang tamu, Brian menambah susunan blok bata konkrit di ruang makan supaya elemen raw dalam konsep industri berjaya di realisasikan. Malah bukaan balkoni yang luas menghadap taman mini turut dijadikan tempat istirahat dan menjadi pilihan tetamu untuk bersembang.

Oleh kerana Brian gemar menjemput dan melayan tetamu ke rumahnya, anak sulung daripada 10 orang adik beradik ini, lebih mementingkan keselesaan kepada tetamu dan ahli keluarganya yang kerap berkunjung ke kediamannya. Ini alasan mengapa dirinya memilih untuk membeli rumah tiga tingkat walaupun hidup bujang.

Memiliki keluasan kira-kira 297.3 meter persegi , kediaman jurutera yang berasal dari Taiping, Perak mempunyai keseluruhan lima bilik tidur dan enam bilik air. Kediaman yang cukup luas serta memerlukan kreativiti pemilik untuk menata keseluruhan ruang kediaman ini. Ternyata hasilnya begitu mengagumkan.

Beralih ke ruang santai di tingkat atas , Brian nyata pandai bermain warna menerusi penataan kerusi berona kuning dan biru firus dengan rekaan kerusi vintaj. Sedikit sebanyak ruang ini mampu membawa kita ke satu suasana kampung.

” Ruang ini adalah ruang kesukaan ibu saya. Apabila bersama saudara yang lain , ruang ini menjadi tempat mereka bercerita.” Ujarnya mesra.

BILIK TIDUR RINGKAS BERGAYA

Bilik tidur tetamu dihias ringkas tanpa peletakan item sarat kerana pemilik mahukan ruang yang kelihatan lapang dan kemas. Apabila di aju tentang konsep bilik ini, dia nyata lebih mementingkan keselesaan buat mereka yang menginap.

” Saya tidak mahu hiasan yang terlalu sarat di ruang ini kerana saya mahukan konsep hotel yang ringkas dan selesa.”

Bagi bilik tidur sendiri, Brian mencipta kelainan dengan menggunakan kertas dinding rumah lama diolah menjadi hiasan pada kepala katil. Semua hasil dekorasi ini dibuat hasil perbincangan pemilik dan V Plus Interior Sdn Bhd yang berjaya merealisasikan impiannya.

Selain bilik tidur, kediaman ini juga terdapat satu bilik yang dijadikan bilik khas ruang solat yang di tata hias tenang tanpa sebarang perabot sarat.

Secara keseluruhannya, kediaman pemilik ini begitu menepati citarasa dirinya yang begitu menggemari konsep industrial dan retro. Persembahan setiap ruang adalah melambangkan karakter dan minat dirinya yang diterjemahkan dalam olahan menarik di kediaman sendiri. Rumah yang cantik bagaikan satu terapi buat dirinya setiap hari.


Lelaki Ini Buktikan Hasil Barangan DIY Mampu Jadi Sumber Pendapatan

“Saya gemar mereka sesuatu produk seperti kraf tangan dan cenderamata yang menjadikan sesuatu produk itu unik kerana dihasilkan lain daripada yang lain.

“Produk yang dihasilkan itu untuk dijadikan sama ada barangan perhiasan, sebagai hadiah mahupun untuk kegunaan harian. Bermula dari situ, saya melihat bidang ini sebagai satu peluang perniagaan sebelum mula memasarkan produk secara serius secara online”.

Antara produk yang dihasilkan pemuda ini termasuk beg, bingkai gambar, bantal, barangan bayi dan pelbagai produk kraf tangan.Dia mengakui produk keluaran KRLbrands bukan sahaja mendapat permintaan daripada pelanggan di negeri ini, malah dari seluruh negara.  Di bawah ini merupakan hasil barangan yang telah dihasilkan oleh Khairul Adzwan.

Umum mengetahui, semenjak biji kopi ditemui berabad-abad lamanya, kopi merupakan antara salah satu minuman popular dan telah menjadi digemari ramai di seluruh dunia.

Seiring dengan perubahan era dan teknologi masa kini, kopi juga telah melalui transformasi dengan pelbagai inovasi terbaharu menjadikan minuman kafein ini semakin maju kehadapan berbanding zaman dahulu.

Jika dahulunya, untuk menikmati secawan aroma kopi segar perlu dllakukan dengan kaedah penyediaan secara tradisinal tetapi kini tidak lagi setelah mesin kopi dicipta dan mula diperkenalkan pada abad ke-19 di Eropah.

Meski mesin kopi ini telah dicipta dan wujud lebih berabad-abad lamanya, namun penggunaannya tidak begitu meluas seperti sekarang.

Bagi sejarah jenama mesin kopi terkenal, Nespresso misalnya telah bermula pada tahun 1986 dan sudah melalui pelbagai revolusi perubahan lebih tiga dekad sehingga kini.

Maka, ia telah membuatkan mesin kopi Nespresso jenama yang dipercayai ramai dan memiliki kelas yang tersendiri. Jadi, adakah benar ia hanya mampu dimiliki dan diguna pakai oleh golongan ‘kayangan’ sahaja?

Untuk pengetahuan anda, mesin kopi jenama Nespresso ini sebenarnya mempunyai pelbagai seleksi model mengikut kesesuaian dan citarasa anda. Jadi, suda semestinya harga untuk setiap mesin kopi ini berbeza-beza.

Model Essenza Mini

Mesin kopi Essenza Mini adalah merupakan model harga termurah berbanding dengan model yang lain. Selain saiz reka bentuknya yang kecil dan kompak, mesin kopi berharga serendah RM649 ini amat mudah untuk digunakan.

Ia juga didatangkan dengan lebih lima pilihan warna yang menarik seperti Merah, Kelabu, Putih, Hitam dan Hijau.

Model Inissia

Model Inissia ini pula dijual dengan harga serendah RM699 sahaja. Bagi model ini ia memiliki kapasiti tangki air yang lebih besar berbanding Essenza Mini. Namun, ia cuma didatangkan dengan dua pilihan warna sahaja.

Untuk info lanjut dan pembelian secara dalam talian, anda boleh layari di laman sesawang www.nestle-nespresso.com.my

Syarikat pengeluar jubin terkemuka tanah air, Niro Ceramic Group kini telah memperkenalkan kerjasama mereka bersama jenama jubin Portino atau lebih dikenali sebagai Portofino, sebuah jenama yang diinspirasi daripada perkampungan nelayan dari negara Itali.

Jalinan kerjasama antara kedua-dua jenama ini diadakan setelah Niro Ceramic Group memperlihat jenama jubin yang diinspirasikan daripada ‘Italian Fishing Village’ semakin berkembang maju dipersada dunia jubin lalu memutuskan untuk berkerjasama dengan jenama tersebut.

Kolaborasi bersama jubin jenama Portofino yang terkenal dengan rekaan corak estetik dan mewah ini, Niro Ceramic Group mensasarkan kerjasama ini sebagai langkah kemajuan serta penambahbaikan untuk mengembangkan lagi pasaran industri jubin mereka.

“Saya amat teruja untuk melihat rangkaian jubin Portino mencapai pasaran runcit yang pastinya akan membuka lebih banyak kemungkinan idea yang kreatif. Apatah lagi lebih banyak siri jubin baharu yang akan diumumkan yang akan menambah kepada rangkaian produk Portino yang semakin berkembang dan serba boleh,” kata Ian Kok, Pengarah Urusan Kumpulan Niro Ceramic apabila beliau berkongsi apa yang beliau nantikan melalui Program Perkongsian Portino ini.

Menerusi program kerjasama Portino ini, Niro Ceramic Group kini boleh membawa reka bentuk jubin yang lebih bergaya dan tidak ketinggalan zaman kepada segmen pasaran runcit dan projek. Ini juga termasuk 5 siri jubin baharu daripada Portino:

Sebelum anda membuat keputusan muktamad untuk membeli hartanah atau sebuah rumah, sudah pasti kedudukan lokasi serta reka bentuk kediaman yang cantik sering menjadi faktor penting bagi anda sebagai pembeli.

Reka bentuk serta lokasi kediaman yang strategik ini merupakan antara dua faktor penting selain nilai harga jualan hartanah yang sememang perlu diambil kira oleh setiap pembeli.

Namun, tidak dinafikan untuk memiliki sebuah kediaman yang cantik serta lokasi strategik bukan satu hal yang mudah kerana pembeli berkemungkinan akan berdepan dengan pelbagai masalah antaranya harga jualan kediaman yang terlampau mahal.

Jadi, dalam episod Tour Impiana Sembang Dekor bersama Bank Islam kali ini telah mengupas serta membincangkan topik ‘Rumah Cantik, Lokasi Strategik’ bersama penonton.

Menerusi perkongsian bersama hos dan editor IMPIANA, Mariam Shukor telah membincangkan topik tersebut bersama dua panel tetamu jemputan istimewa iaitu Puan Ai Cheng selaku Presiden Institut Ejen Hartanah Malaysia dan Encik Sheikh Yusof, pemilik syarikat hiasan dalaman, Embun Design Studio.

Ketika sesi temu bual berlangsung, sebagai ejen hartanah Puan Ai Cheng menyifatkan lokasi hartanah dan kediaman antara faktor penting yang perlu dititik beratkan oleh pembeli.

“Antara lokasi dan rumah cantik, sudah sememangnya lokasi kediaman yang strategik adalah lebih penting.

“Malah, faktor lokasi kediaman ini juga merupakan antara faktor penting yang perlu dititik beratkan oleh pembeli tidak kira untuk rumah didiami atau pelaburan hartanah,” katanya.

Tambahnya lagi, lokasi kediaman yang strategik seharusnya mempunyai akses jalan keluar masuk dari kawasan kediaman yang sangat mudah.

“Lokasi rumah yang strategik ini boleh dikenal pasti atau ditentukan dengan melalui beberapa cara antaranya lokasi kediaman mempunyai akses jalan keluar masuk yang senang dan mudah.

“Akses jalan keluar masuk dari lokasi kediaman inii sangat penting kerana contoh misalnya jika kita terpaksa membuat satu pusingan ‘u-turn’ yang besar setiap kali dalam perjalanan pulang ke rumah, ia berkemungkinan boleh menimbulkan masalah stres kepada anda dan sebagainya.

“Kalau lokasi kediaman mempunyai akses jalan keluar masuk yang mudah kita sudah boleh tentukan ia sebagai lokasi kediaman yang strategik,” ujarnya.

Foto: Twitter DASH Expressway Official

Dalam pada itu, Encik Sheikh Yusof turut menyuarakan pendapatnya berhubung topik perbincangan tersebut dari sudut pandangannya sebagai pemilik syarikat hiasan dalaman tempatan.

“Kalau tanya pendapat saya, sudah semestinya saya akan memilih rumah cantik dan lokasi yang strategik kedua-duanya sekali. Kalau lokasi strategik tetapi rumah tidak cantik, rumah kita masih mempunyai langkah altenatif untuk mengubahsuai supaya tampak lebih cantik.

“Tetapi kalau lokasi kediaman tidak strategik yang menjadi pilihan, kita sebagai pemilik rumah akan berdepan dengan pelbagai masalah, sebab lokasi kita tidak boleh ubah kedudukannya.

“Jadi, kita sebagai pembeli akan berdepan dengan masalah sedemikian dan berkemungkinan kita terpaksa untuk berpindah ke satu lokasi lain yang lebih strategik.

“Bagaimanapun, kedua-dua faktor ini tetap penting dan perlu dititikberatkan oleh pembeli,” luahnya menyuarakan pendapat bersama penonton.

Sacara konklusinya, antara reka bentuk rumah yang cantik dan lokasi kediaman strategik mana satu faktor yang paling penting? Ketahui jawapannya dengan menonton episod penuh Tour Impiana Sembang Dekor bersama Bank Islam dibawah;

Kepada anda semua, jangan lepaskan peluang merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!


Konsep Hibah Untuk Tinggalkan Harta Pada Waris

Bila bercakap tentang pengendalian harta, macam-macam persoalan mula bermain di fikiran. Contohnya, cukup ke harta yang nak ditinggalkan, pada siapa nak bagi harta tu, perlu ke buat wasiat, apa akan jadi kalau tiba-tiba meninggal dunia dan banyak lagi.
Kalau anda perasan, sekarang ni ramai yang bercakap tentang konsep hibah untuk tinggalkan harta kepada waris. Yang paling popular di kalangan rakyat Muslim Malaysia ialah hibah takaful yang diambil oleh suami kepada isterinya.

Walaupun sering terdengar tentang hibah, tapi masih ramai antara kita yang tak berapa tahu apakah pengertian dan fungsi sebenar kaedah ini. Jadi, jom kita teroka semuanya tentang hibah ni!

Apakah Maksud Hibah?
Hibah ni maksudnya “pemberian” sama ada dalam bentuk barangan yang nyata atau tidak. Hibah juga boleh memberi erti “hadiah” atau “sedekah”.
Kalau dilihat dari pandangan syarak Islam pula, hibah adalah satu instrumen perancangan pengagihan atau pemberian harta yang sah.

Islam menggalakkan penganutnya menggunakan kaedah ini bagi mengelakkan sebarang pertikaian yang mungkin terjadi di antara keluarga, saudara mara dan pewaris apabila berlakunya kematian.

Apabila hartanah seperti rumah telah dihibahkan kepada pasangan, sekurang-kurangnya tempat berteduh itu akan menjadi hak mutlak pasangan.

Memang seronok kan kalau kita dapat membina rumah idaman atau membeli kediaman yang terletak di sebelah pantai sambil menikmati pemandangan laut biru yang indah dan menakjubkan. Pasti rasa bahagia bukan?

Tetapi, anda harus fikirkan risiko yang bakal anda hadapi dari segi faktor keselamatan sekiranya memiliki rumah atau kediaman yang berada di kedudukan sebelah pantai.

Faktor keselamatan ini bukan sahaja melibatkan rumah kediaman anda malah keselamatan keluarga tersayang juga turut memaikan peranan penting dan harus diberikan keutamaan.

Selain faktor keselamatan yang anda perlu titikberatkan, ada lagi beberapa faktor lain yang perlu anda tahu sekiranya mahu membina rumah dan membeli kediaman yang terletak di sebelah pantai.

Bakal Berdepan Dengan Pelbagai Bencana Alam

Seperti sedia maklum, memiliki rumah atau kediaman di sebelah pantai lebih berisiko tinggi untuk berdepan dengan pelbagai bencana alam seperti tsunami, ribut taufan, banjir dan sebagainya.

Sekiranya berlaku bencana alam, ia bukan sahaja menjejaskan struktur rumah, tetapi keselamatan ahli keluarga anda juga turut terjejas.

Malah, jika struktur rumah telah terjejas teruk akibat bencana alam kediaman anda juga mungkin tidak boleh lagi didiami pada masa akan datang.

Kawasan Dengan Kepadatan Penduduk Dan Pelancong Luar

Secara lazimnya, kediaman tepi pantai di Malaysia ini harganya jauh lebih mahal berbanding dengan kediaman yang berada di kawasan luar bandar. Hal ini berlaku ekoran kebanyakan kawasan tepi pantai dijadikan sebagai tempat pelancongan dalam dan luar negara.

Maka dengan itu, bilangan kepadatan penduduk di kawasan kediaman anda akan bertambah padat dengan kehadiran pelancong luar.

Kos Penyelenggaraan Dan Penjagaan

Selain nilai harganya yang jauh lebih mahal, anda juga harus memikirkan dari segi kos penyelenggaraan dan penjagaan rumah anda.

Sekiranya rumah yang anda dibina daripada kayu yang bukan gred marin, ia boleh reput dengan mudah akibat kelembapan tinggi dan persekitaran basah. Kepekatan garam yang tinggi di udara boleh menyebabkan karat dan hakisan kepada lekapan logam anda.

Sekiranya bumbung anda tidak diperbuat daripada keluli atau logam tahan karat, anda mungkin perlu menggantinya setiap 15 tahun dan bukannya 20 tahun seperti kebiasaannya.

Sumber: Iproperty.com.my

Tidak dinafikan, sememangnya ada segelintir di kalangan masyarakat kita yang memandang enteng terhadap mengenai soal pengambilan pembiayaan perlindungan tambahan untuk kediaman atau erti kata lain insurans rumah.

Bukan itu sahaja, ada juga yang mengganggap pengambilan pembiayaan perlindungan tambahan untuk kediaman ini bukan satu perkara yang penting atau mustahak buat mereka. Tetapi, sudahkah anda benar-benar mengetahui secara lebih mendalam mengenai pengambilan insurans rumah ini?

Maka oleh itu perkara tersebut sudah semestinya menjadi persoalan orang ramai antaranya kesan jangka masa panjang kepada pemilik sekiranya membeli rumah tanpa mengambil sebarang perlindungan tambahan kediaman khususnya.

Jadi, dalam episod Tour Impiana Sembang Dekor bersama Bank Islam kali ini telah mengupas serta membincangkan perkara tersebut di bawah program khas yang bertajuk ‘Elakkan Beli Rumah Tanpa Perlindungan’ bersama para penonton.

Menerusi perkongsian bersama hos dan editor IMPIANA, Puan Mariam Shukor telah membincangkan topik tersebut bersama panel tetamu jemputan istimewa iaitu Encik Mohamed Zaki Atip selaku Pengarah Wilayah, Central 2, Bank Islam Malaysia Berhad.

Ketika sesi temu bual bersama hos berlangsung, Encik Mohamed Zaki berkata setiap pemilik sememangnya amat digalakkan untuk mengambil pembiayaan perlindungan tambahan setelah membeli rumah bersama pinjaman pihak bank bagi menjamin masa hadapan yang lebih baik.

Katanya lagi, ekoran daripada masalah bencana banjir yang berlaku dalam negara baru-baru ini, orang ramai telah mulai sedar serta mendapat kesedaran dalam diri mengenai betapa pentingnya memiliki perlindungan tambahan untuk kediaman.

“Di Bank Islam sendiri, untuk makluman anda semua selepas berlakunya banjir teruk di sekitar kawasan Shah Alam dan juga Klang, sudah ramai yang mula ambil pembiayaan perlindungan tambahan untuk rumah mereka.

“Ini di mana secara tidak langsung mereka sudah mula sedar betapa pentingnya untuk memiliki perlindungan tambahan untuk rumah. Jadi, jumlah polisi yang telah dikeluarkan banyak juga,” katanya.

Jika anda ingin ketahui kesemua kupasan topik perbincangan ini, anda boleh menonton pautan video episod penuh Tour Impiana Sembang Dekor bersama Bank Islam dibawah;

Di samping itu, kepada anda semua jangan lepaskan peluang keemasan merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!

Tidak dinafikan, harga jualan Smart TV yang ada di pasaran tidak murah malah mahal sehingga ada yang terpaksa berbelanja ribuan ringgit bagi untuk memiliki sebuah Smart TV di rumah.

Maka oleh itu, tidak hairan lah jika ada segelintir yang masih lagi menggunakan jenis TV yang biasa tanpa dengan teknologi terkini di rumah.

Namun begitu, TV jenis lama ini masih berada dalam keadaan elok dan berfungsi dengan baik cuma ianya tidak mempunyai teknologi yang terkini.

Jadi, apa kata sebagai penyelamat kepada TV lama yang ada di rumah anda supaya ia masih lagi boleh diguna pakai dengan teknologi yang terkini anda pasangkan alat Mi TV Stick ini pada TV anda.

Dengan menggunakan barangan elektronik ini, TV lama anda akan dilengkapi dengan fungsi dan teknologi yang terkini sama seperti Smart TV.

Kelebihan alat Mi TV Stick ini, ia membolehkan TV lama anda dilengkapi dengan fungsi teknologi seperti aplikasi Netflix, YouTube, paparan resolusi HD penuh (1080) dan banyak lagi. Menarik bukan?

Malah, harga jualan barangan elektronik ini di pasaran tidak begitu mahal dan sangat berpatutan. Anda boleh memilikinya dengan harga serendah RM155 sahaja. Jadi ianya satu pembelian yang sangat-sangat berbaloi untuk anda!

Sumber: Facebook Pemburu Tiket Murah


Konsep Minimalis Jadi Pilihan Pasangan Ini Untuk Keselesaan Bersama. Seperti yang sudah kita sedia maklum, saiz bukanlah penentu kecantikan dan keselesaan sesebuah kediaman. Jika kena gaya, rumah yang kecil pun terasa cukup selesa dan menarik. Seperti yang dilakukan pemilik akaun fb Ron Rivaldy, rumahnya yang berukuran 850 kaki persegi berjaya diubah menjadi sangat menarik. Dengan berpandukan konsep practical minimalist, ruang tamu tuan rumah tampak begitu moden dan sesuai dengan keluarga kecilnya yang baru sahaja mendapat cahaya mata berusia 5 bulan. Katanya,

Saya dan isteri beli perabot yang perlu sahaja sebab rumah tak besar dan sekarang ada anak yang baru berusia 5 bulan. (Barulah) ada ruang untuk dia bermain di samping nak anak kami belajar untuk berada dalam keadaan rumah yang teratur.

Katanyanya lagi, pengalaman bekerja di hotel telah banyak memberi idea pada beliau selain kenangan isterinya semasa belajar di Brisbane juga dapat diterapkan dengan sempurna ketika mendeko rumah ini. Lebih selesa membiarkan lantai kediaman raw, menggunakan simen render kerana jika titutup dengan tikar getah potensi untuk berbau dan tidak tahan lama adalah sangat tinggi. Pasangan ini juga menggantikan langsir dengan wooden blind untuk pengudaraan yang lancar dan pada waktu malam dapat merasa dingin angin kerana rumah mengadap kawasan bukit tempat laluan angin. Warna Sky Blue dan Ivory White dipilih sebagai warna utama kediaman sesuai dengan minat pasangan ini terhadap alam semulajadi kemudian diolah dengan bijak dalam bentuk yang lebih moden supaya nampak kemas.

Nak macam-macam info lagi? Join Channel Telegram Geng Laman IMPIANA & CHANNEL IMPIANA

Anda masih mencari-cari sumber idea inspirasi dekorasi hiasan dalaman yang menarik dan lain daripada yang lain? Apa kata, anda ambil dekorasi dalaman rumah yang berkonsepkan ‘Minimalist Industrial’ sebagai pilihan buat kediaman anda.

Jika anda mahukan dekorasi dalaman rumah yang tampak lebih moden, bergaya dan tidak sama dengan rumah orang lain, konsep seperti ini sememangnya amat sesuai untuk anda.

Bukan itu sahaja, dekorasi dalaman rumah yang berkonsepkan ‘Minimalis Industrial’ ini amat sesuai bagi anda yang gemarkan warna yang gelap seperti hitam, kelabu dan coklat.

Ini kerana, konsep ‘Minimalis Industrial’ ini memang tampak lebih bergaya jika dipadankan dengan warna-warna seperti ini. Maka oleh itu, buat anda yang gemarkan warna yang gelap seperti ini pasti akan jatuh cinta dengan idea konsep ini.

Sumber: Facebook Kakideko

Ramai orang takut untuk membeli kediaman sub-sale kerana dikhawatiri kedaan rumah yang tidak lagi dapat diselamatkan. Tetapi sebenarnya, tidak semua rumah sub-sale itu dalam keadaan teruk. Ada juga yang masih dalam keadaan boleh tinggal dan tidak banyak yang perlu dibetulkan.

Rumah dengan keluasan 20×50 kaki persegi tersebut merupakan rumah jenis memanjang dan mengambil masa lebih kurang 1 bulan untuk disempurnakan. Dengan konsep pilihan moden minimalis, kebanyakkan inspirasi dekorasi ruang didapatinya melalui perkongsian rakan-rakan di facebook selain mencari idea melalui IMPIANA.

Ketika ditanya tentang runag kegemarannya, Puan Diana amat sukakan ruang tamu beliau yang dihias ringkas tetapi amat selesa, memandangkan ruang ini merupakan tempat tumpuan buat ahli keluarga berkumpul. Rona neutral yang dipilih membangkitkan rasa nyaman ketika berada di ruang tersebut.

Berikut merupakan koleksi gambar “Sebelum & Selepas” kediaman Puan Diana yang dikongsi beliau dengan IMPIANA

LUAR RUMAH

RUANG TAMU/ RUANG MAKAN

DAPUR

Membeli perabot rumah dengan menggunakan pemilihan yang kreatif, amatlah bagus. Tetapi lebih bagus jikalau kita dapat melakukannya sendiri atau menciptanya sendiri perabot tersebut untuk mencatikkan dalaman rumah kita. Pada zaman sekarang ini, tidak semua mempunyai wang yang banyak untuk membeli barang-barang rumah demi memeriahkan rumah mereka. Jadi, disebabkan itu, DIY atau Do It Yourself, adalah cara yang kedua untuk selamatkan rumah anda. Orang yang bijak dan kreatif sahaja akan memikir seberapa banyak yang mungkin untuk mereka menciptakan sesuatu yang mereka inginkan demi melawakan rumah mereka. Selain dari mencipta menggunakan kepandaian atau kreatif dalam diri, teknologi juga boleh digunakan seperti media sosial dan selepas itu, anda hanya perlu mengikutnya sahaja dan SSUP! Terus setel dan rumah pun jadi lawa.

BARANG ANTIK DIJADIKAN HIASAN RUMAH

KITAR SEMULA BARANG

Sesetangah orang, mereka suka menyimpan barang-barang antik di rumah. Ini kerana mereka merasa rasa kesian atau emosi untuk membuangnya. Contoh-contoh barang antik yang selalu ada, bingkai lama, kerusi malas, pasu-pasu atau mangkuk yang lama tetapi corak yang cantik, dan banyak lagi. Jikalau di rumah anda mempunyai barang-barang antik yang ditinggalkan oleh bapa atau datuk anda, kita boleh ambilnya dan bersihkan barang antik tersebut. Kemudian, susun mengikut kesedapan mata anda memandang.

Selain daripada itu, mengkitar semula peralatan lama juga boleh digunakan untuk fungsi lain di dalam rumah kita. Kebiasaannya, orang yang berfikiran kreatif atau Iq yang tinggi, akan selalu ambil initiatif ini untuk mengdekorasi kan dalaman rumah mereka. Sebagai contoh, mereka akan mengambil botol, kotak atau kayu untuk digunakan sebagai alatan mereka mencipta barang hiasan rumah mereka. Contoh-contoh yang boleh dicipta menggunakan barang kitar semula adalah, botol kosong yang digunakan sebagai tempat letak sudu, kayu yang terbiar di cuci dengan elok, kemudian diciptakan menjadi meja makan atau bangku, atau kain lama yang bersih dan tidak digunakan, dijadikan pelapik kaki untuk depan pintu masuk rumah dan tandas.

Kesimpulannya, perkara-perkara sepeti DIY ini, kadang-kadang ia lebih cantik dan jimat lagi daripada kita membeli di kedai. Dahlah mahal, tak lawa pulak tu. Hahahaha. Itu sahaja yang dapat saya kongsikan bagaimana hendak DIY menghias dalam rumah anda.

Terima Kasih.


8 Tip Memilih Kerusi Dan Sofa Untuk Ruang Tamu Kecil

Kita adakala terlalu bercita-cita besar mahu menghias ruang yang ada dengan segah mungkin yang mana selalu lebih molek diabadikan di ruang yang luas. Namun apabila berhadapan dengan ruang sempit, kita perlu tahu teknik menghias dengan betul agar yang dibeli boleh dipakai, selesa dan ruang tampil ideal serta sedap mata memandang.

1. Carilah sofa di bawah pinggang ketinggiannya. Ini bagi tidak menghalang pandangan mata perhadap keluasan ruang

2. Carilah sofa dua tempat duduk sebagai sofa utama.

3. Tidak salah memilih sofa yang terang warnanya. Putih gading atau rona krim dilihat warna paling idea di samping rona pastel.

4. Pilihlah meja makan untuk empat orang. Selain daripada bentuk empat segi sama, anda boleh memilih meja makan bulat. Cuma kini meja makan boleh diubah saiznya untuk enam tempat duduk.

5. Elakkan memilih kerusi meja makan lebih tinggi dari aras meja. Ini hanya akan menyesakkan pandangan. Paling menarik jika anda memilih bangku panjang sahaja seperti di kantin sekolah yang kini menjadi trend di kalangan pereka.

6. Elakkan membeli sofa satu set yang sama. Ia hanya menjadikan ruang bertambah terkongkong.

7. Kusyen dempak, ala konsep tempat duduk kediaman arab pun dilihat sesuai kerana tidak menggunakan banyak ruang.

8. Jika masih menyimpan kerusi kayu ala retro yang kecil saiznya juga boleh diulang pakai kerana tidak menggunakan banyak ruang.

Rekaan Dapur Multifungsi Untuk Memasak Lebih Efisien. Selain ruang tamu dan bilik tidur, dapur juga adalah salah satu ruang yang penting untuk kita menjadikan ruang yang terbaik di dalam rumah. Sayang apabila memiliki sebuah rumah yang cantik tetapi ruang dapur tidak sempurna. Rekaan dapur multifungsi akan memudahkan kerja memasak anda.

Ramai yang kurang faham bila menyebut dapur multifungsi. Dapur serba lengkap dan mempunyai penstoran yang sempurna. Bila merancang membina kabinet di ruang dapur banyak perkara haru anda telitikan. Bukan buat kabinet dapur ikut trend, pinterest atau pun Instagram.

Kenal pasti ruang dapur basah dan dapur kdapur, fungsi setiap ruang perlulah tepat. Agar sewaktu anda masak tidak kalut di ruang tersebut. Mungkin masih tidak jelas dengan perkara ini kan. Contoh, peti sejuk atau peti sejuk beku yang mana perlu ada di ruang dapur basah atau dapur kering? Semestinya peti sejuk beku berada di ruang dapur basah manakala peti sejuk akan diletak di ruang dapur kering. Ini kerana fungsi peti tersebut. Pastinya barang basah seperti ikan, ayam, udang, daging dan sebaginya akan di simpan di dalam peti sejuk beku ini. Peti sejuk biasa akan menyimpan barang makan dan minuman, jadi lebih sesuai berada di ruang dapur kering.

Jika kedudukan perkakas dapur disusun dengan tidak rapi ia akan menyukarkan kerja di dapur dan melambatkan kerja memasak. Jadi, bila ingin membina kabinet dapur atau melengkapkan ruang dapur dengan baik, perkara utama anda perlulah merancang dengan teliti apa konsep dan keperluan anda. Jika anda seorang yang suka memasak pastikan ruang dapur anda selesa dengan pengudaraan yang secukupnya. Ventilation dalam ruang dapur untuk menyedut haba dan bau masakan juga sangat penting dan perlu dititik beratkan.

Kenal pasti perkakas elektrik yang anda idamkan itu berfungsi dengan baik dan mampu membantu dan memudahkan kerja di ruang dapur anda. Jangan beli sebab cantik dan sebab nak buat hiasan di ruang dapur. Ye lah sekarang ni kan trend TIKTOK semua nak tunjuk kat media sosial.

Paling penting dalam memiliki sebuah dapur yang multifungsi ini tempat penyimpanan perkakas yang betul dan secukupnya amat penting. Kabinet gantung dan laci serba guna penting untuk ruang penyimpanan yang lengkap. Jadi anda perlu rancang sebelum membuat keputusan terburu-buru untuk memiliki sebuah ruang dapur yang terbaik dan boleh tahan lama.

Nak macam-macam info lagi? Join Channel Telegram Geng Laman IMPIANA & CHANNEL IMPIANA

Bukan mudah untuk mendidik anak mengemas bilik mereka sendiri, dengan 5 langkah mudah ini dapat galakkan anak anda untuk mengemas bilik mereka sendiri.

Agak sukar untuk pastikan bilik anak anda sentiasa dalam keadaan kemas. Bila si ibu dah siapkan rutin mengemas, nanti mesti bersepah semua. Sana sini permainan bertaburan. Jadinya, tak tahan berapa jam pun bilik kemas, dah nak dikemas semula. Pasti ramai antara ibu yang mengeluh.

1. Ajak anak kemas bersama
Wajibkan hujung minggu untuk aktiviti gotong royong mengemas bilik anak anda. Bila semua buat, baru lah aktiviti tu seronok. Maka secara tidak langsung, walaupun hari-hari lain bilik kelihatan bersepah, anak anda akan kemaskannya sendiri.

2. Sediakan bekas secukupnya
Langkah bijak untuk memudahkan barang anak anda tersimpan rapi adalah dengan menyediakan tong, baku, kotak atau sebagainya untuk memudahkan mereka menyimpan barang-barang yang telah digunakan. Disamping itu, bilik akan kelihatan kemas dan tersusun

3. Hadkan jumlah barang
Kanak-kanak tak perlukan perabot yang banyak perincian yang rumit. Termasuklah barang mainan mereka. Lebihkan ruang terbuka untuk untuk kanak-kanak lebih kreatif menghasilkan aktiviti mereka sendiri. Secara tidak langsung, teknik ini mampu mengurangkan kadar barang yang bersepah

4. Khususkan arahan
Selalu bila kita nak suruh si cilik mengemas barang permainan ini ayat akan digunakan “KEMAS BARANG ADIK”. Apa kata lepas ni kita lebih khususkan seperti ” KEMAS BARANG ADIK. MASUKKAN BALEK DALAM KOTAK. SUSUN ATAS RAK”. Barulah jelas arahan anda tu. Kalau setakat arahan rambang suruh kemas, mungkin bagi mereka apa yang telah mereka lakukan tu dah cukup kemas.

“Arghhh… Stressnya tengok anak-anak lipas ni berkeliaran dalam kereta ni. Kalau pukul nanti bersepai pulak isi perut lipas tuh. Ada tak cara mudah untuk hapuskan semua lipas-lipas ni sekaligus ya?”

Bila anak-anak duduk dalam kereta, biasanya mesti ada sisa makanan yang tertumpah atau tertinggal, bukan? Jadi, tak hairanlah kereta mudah menjadi tempat pembiakan lipas. Walaubagaimanapun, ada juga sesetengah kereta yang bersih dan masih menjadi kegemaran lipas. Puas kita halau, masih muncul lagi lepas beberapa hari.

Lipas, salah satu binatang yang mengelikan dan selalunya ia akan dipukul menggunakan penyapu, selipar dan sebagainya sehingga mati. Tahukan anda, jika binatang ini dipukul akan mendatangkan keburukan yang mana puncanya berada di bahagian isi perut lipas.

Perut lipas mengandungi cacing halus dan lembut yang akan hidup meskipun di luar daripada tubuh lipas. Bila cacing ini berada luar daripada tubuh lipas, dia akan mencari tempat baru. Cacing ini bersaiz pendek dan dapat dilihat melalui mata kasar pada jarak 10-20 cm.

Tapi, kalau asyik ‘spray’ berkali-kali, takut kita pula yang pening. Kesan bahan kimianya pula dikhuatiri membahayakan anak kecil. Jadi, apa yang patut anda buat?

Jangan risau, di sini IMPIANA kongsikan cara mudah untuk anda hapuskan anak-anak lipas ini.

Bahan-bahan yang anda perlukan adalah:-
1. Minyak masak yang sudah digunakan
2. Susu Pekat
3. Majerin

Sukatan bahan tidak dihadkan, anda boleh gunakan sebanyak mana anda mahukan. Gaul sebati bahan-bahan di atas, kemudian tuangkan kedalam bekas dan biarkan semalaman dalam kereta anda.

Pagi esok dah boleh lihat hasilnya. Anda bukan sahaja boleh menggunakan cara ini pada kereta anda, malah ia juga sesuai untuk menghapuskan lipas yang berada di dapur, stor, bilik dan ruangan lain.

Selamat mencuba. 🙂

Sumber: RidhwanRashid


Buah Nona Penyejuk Badan Semulajadi Dan Mujarab Hentikan Cirit Birit

Seingat penulis berpuluh tahun yang lepas ketika masih lagi di zaman kanak-kanak, buah nona antara buah kegemaran yang masih lagi tersimpul kemas dalam nostalgia. Masa berjalan seiring usia, buah ini semakin hari semakin pupus daripada penglihatan lantaran kesukaran mendapatkannya di pasaran. Ia bukan lagi sebagaimana mangga atau epal yang mudah didapati di mana-mana dan pada bila-bila masa. Mungkin kanak-kanak zaman sekarang yang seusia dengan penulis dahulu ramai tidak pernah tahu tentang buah nona ini dan bagaimana pula rasanya.

Annona squamosa atau panggilan tempatannya buah nona tergolong dalam famili Annonaceae serta mempunyai persamaan dengan durian belanda. Bentuknya bujur, bersaiz sederhana sebesar tapak tangan serta diameter di antara 6cm hingga 10cm , permukaan kulit buah berbonggol-bonggol. Isi buahnya manis, wangi, berwarna putih krim dengan tekstur dan rasa kastard. Ia dianggap buah paling sedap di dalam genusnya. Buah kebiasaannya dimakan segar, atau digunakan untuk membuat minuman jus atau serbet dan merupakan sumber nutrien yang baik seperti zat besi, kalsium, dan fosforus ( Morton 1987).

Pokok Annona squamosa ini berketinggian di antara 10 hingga 20 kaki (3m-6m) tinggi, dikategorikan sebagai renek separa malar hijau atau pokok teduhan bersaiz kecil, sesuai hidup di kawasan beriklim tropika tanah rendah di seluruh dunia. Antara negara tersebut ialah selatan Mexico, Amerika Selatan dan Tengah, Afrika tropika, Australia, Indonesia, Polynesia, Hawai dan Florida. Selain itu ia dilaporkan telah diperkenalkan oleh Portugis dan Sepanyol pada abad ke-16 di India dan Filipina dan telah ditanam di sana sejak itu.

Spesies pokok ini mampu mengeluarkan bunga dan buah dalam tempoh dua hingga tiga tahun selepas penanamannya. Pengeluaran buahnya pula agak lebat andai taburan hujan mencukupi iaitu sekitar >70 cm atau 27 inci setahun dengan purata berat di antara 100-230 gram serta mempunyai biji yang lonjong. Manakala ia sesuai hidup di kawasan bersaliran baik serta akarnya tidak merebak jauh ke dalam tanah kerana ia mempunyai sistem akar yang pendek. Pokok ini juga hanya memerlukan permukaan tanah yang cetek untuk mencengkam.

Kebiasaannya pokok yang berumur lebih kurang lima tahun boleh menghasilkan sekitar 50 biji buah nona. Manakala pokok yang telah berusia pula jarang mengeluarkan buah melebihi 100 biji setiap pokok.

Sebagaimana tumbuhan yang lain, Annona squamosa juga tidak terkecuali dengan senarai panjang kebaikan yang terkandung di dalam setiap buahnya. Sifat-sifat penawar yang dimiliki andai diamalkan dalam kuantiti bersesuaian akan memberi manfaat kepada manusia untuk tempoh jangka panjang.

Kegunaan dan  Kebaikan Annona Squamosa

TANAH, medium tanaman yang tetap menajdi pilihan utama. Tanpa tanah sebagai medium, sudah pasti segala aktiviti bertaman terutamanya yang melibatkan tanaman berpasu akan tergendala.  Antara faktor yang mejadikan ia sebagai pilihan utama disebabkan oleh sumber nya yang mudah diperolehi serta murah. Terdapat pelbagai pilihan campuran tanah yang sesuai dijadikan sebagai medium tanaman berpasu. Namun jika campurannya tidak seimbang dengan keperluan tanaman, ia akan mengundang masalah.

Teknologi agrikultur berkembang pesat dari masa ke semasa. Pelbagai kaedah dan cara kerja telah dihasilkan dalam memastikan tanaman yang di jana menghasilkan produktiviti yang tinggi. Begitu juga keperluan tanaman seperti baja. Terdapat pelbagai jenis baja yang di hasilkan untuk menyokong hasil agrikultur yang bermutu tinggi. Tidak terkecuali juga medium tanaman. Teknologi berjaya menghasilkan beberapa produk yang berupaya menggantikan tanah sebagai medium tanaman. Secara tidak langsung penggunaan bahan-bahan tersebut menjadikan keperluan tanah sebagai medium tanaman dapat di minimumkan atau lebih mudah dikenali sebagai soiless.

Keperluan medium tanaman

Untuk memiliki tanaman berpasu yang sentiasa didalam kondisi sempurna dipandang dan membesar secara optimum , ia memerlukan medium tanaman yang berupaya menyedia dan membekalkan keperluan sepanjang hayat tanaman tersebut. Yang menjadi keutamaannya adalah kelembapan. Medium yang digunakan berupaya menyimpan atau mengekalkan kadar kelembapan dalam tempoh yang lama kerana ia memudahkan akar pokok menyerap makanan yang tersedia didalam tanah.

Untuk memastikan akar bebas mencari makanan, medium tanam perlu mempunyai rongga untuk memudahkan pengudaraan disamping pengaliran air yang baik. Hal ini turut penting terutamanya untuk tumbuhan renek berpasu kerana akar yang halus tidak aktif jika medium tanaman padat dan akan mencekik akar. Jika keadaan ini berlaku, pokok akan mudah terancam dan akan mati secara perlahan-lahan.

Selain itu juga, kandungan pH dan nutrien yang tersedia turut mempengaruhi tumbesaran tanaman berpasu. Setiap tanaman mempunyai keperluan nutrin dan pH yang berbeza. Oleh itu, kenalpasti keperluan nutrian setiap tumbuhan dan baca pada label yang tersedia di belakang pembungkus medium untuk memastikan kandunggannya sama ada sesuai mahupun tidak.

kenapa tanah yang tersedia dipersikirtaran kita tidak boleh duguna terus sebagai medium tanaman?

Ramai antara kita menggambil langkah mudah dengan menimba tanah yang terdapat di sekitar rumah untuk dijadikan sebagai medium tanaman berpasu. Sedarkah anda, anda telah melakukan satu keselahan yang amat besar didalam teknik penanman berpasu? Dalam kebanyakkan kes, tanah biasa yang diambil mempunyai tekstur yang sangat halus dan tidak mempunyai sistem saliran dan penggudaraan yang tidak baik.

Disamping itu juga, tanah yang diguakan tidak mempunyai nutrin yang mencukupi untuk tumbesaran tanaman berpasu. Berbeza dengan tanaman yang di tanam terus di tanah. Akar pokok mudah bebesa mencari makanan. Namun tidak untuk tanaman berpasu. Ia hanya hidup didalam lingkungan saiz pasu yang disediakan, oleh itu, pastikan tanah yang digunakan perlu dirawat dan diperbaiki kondisinya sebelum digunapakai sebagai medium tanaman berpasu.

apa itu medium tanpa tanah (soilless)

medium tanaman dari jenis ini berupaya memberi kondisi yang sumpurna untuk pertubuhan tanaman. Kebiasaannya ia akan digunakan tanpa tanah atau hanya menggunakan tanah dalam kuantiti yang sedikit. Ia ia menggabungkan beberapa bahan campuran sama ada organik mahupun tidakuntuk menyediakan keperluan tumbesaran optimum dan hasil yang berkualiti.

Kini terdapat pelbagai pilihan campuran soilless medium yang dihasilkan oleh penggiat industri sama ada untuk tujuan komersial mahupun persendirian. Anda perlu semak label yang tertera di belakang pembungkus untuk mengetahui kandungan medium tersebut kerana setiap pengusaha mengahsilkan campuran medium yang berbeza.

Kebanyakkan pengusaha industri agrikultur memilih soilless medium kerana ia lebih mudah diurus disamping kurangnya ancaman terhadap penyakit dan serangga perosak yang sering menjadikan tanah sebagai habitat. Tekstur medium nya yang lebih ringan memudah pengendalianan terutamanya dalam kapasiti yang besar dan banyak.

Antara bahan yang digunakan dalam campran soilless medium adalah seperti berikut:

1. Sphagnum peat moss

Kebiasaannya, Sphagnum peat moss mudah didapati dalam bentuk kering dan bersifat organik. Teksturnya yang kasar namun ringan berupaya menyerap air secara optimum dan dalam kadar masa yang lama. Penggunaanya mula diperkenalkan pada pertengahan tahun 1900-an dan menajdi antara rovolusi terawal dalam industri agricultur.

Kebiasaanya di nurseri, tumbuhan pepakis seperti Asplenium nidus, nephrolwpia spp. dan sebagainya akan menggunakan lumut kering ini sebagai medium tanaman. Sphagnum peat moss brsifat alkali, oleh itu, tumbuhan berbunga dan berubah amat sesuai dengan medium tanaman dari jenis ini untuk hasilnya yang optimum.

Tip penggunaan: untuk penyerapan optimum, rendamkan Sphagnum peat moss di dalam air dan biarkan ia menyerap sepenuhnya sebelum digunakan

2. Perlite

Pernahkah anda mengesan butiran putih yang ringan wujud di dalam medium tanaman anda walaupun pokok tersebut baru dibeli dari nurseri? Hal tersebut pasti membuat anda rungsing dan ada yang beranggapan tumbuhan anda mula diserang penyakit. Hakikatnya bahan tersebut merupakan perlite yeng digunakan untuk memperbaiki struktur medium anda.

Perlite merupakan bahan yang diproses dari kaca gunung berapi yang telah dipanaskan pada suhu 817C hingga menjadi partikel hablur yang halus berbentuk hampir bulat. Ia berupaya mengembang 13 kali ganda dari saiz asalnya apabila menyimpan air. Dari 1(kaki padu) gelas gunung berapi, ia hanya berupaya menghasilkan 5-8 pound perlite.

Namun perlita perlu di campur dengan medium tanaman lain kerana jika berlebihan ia akan menyebabkan fluoride burn di mana hujung daun akan kelihatan kering dan terbakar.

Tip penggunaan: campurkan satu bahagian tanah gembur bersama satu bahagian Peat moss dan satu bahagian perlite untuk menghasilkan medium tanaman  yang mempunyai keperluan optimum tumbesran tumbuhan

3. Hydroton / clay pebbles

Semakin sensai, hydroton kini menjadi perhatian di seluruh dunia sebagai medium tanaman terbaik terutamanya untuk tujuan hidroponik. Disamping itu juga, bahan ini turut diketegorikan sebagai medium tanaman mampan. Ia diperbuat daripada tanah liat yang di bentuk menjadi bulat dan dibakar pada suhu  1200°C. Tekanan haba yang diterima menyebabkan tanah liat yang dianggap tidak membantu untuk tujuan penanaman menjadi poros.

Sifatnya yang ringgan memudahkan penyelenggaraan dan boleh diguna semula. Namun,  Hydroton mempunyai pH natural dan mempunyai nutrien. Oleh sebab itu, medium ini sesuai dijadikan sebagai gantian kepada batu yang kebiasaannya dijadikan sebagai lapisan saliran didasar dalam pasub serta memperbaiki saliran dan penggudaraan di dalam medium tanaman. Permukaan tanah liat yang berongga mudah ditembusi akar namun tidak pecah. Secara tidak langsung ia masih mengekalkan struktur didalam mdium tanaman untuk tempoh yang lama.

Kini hydroton digunapakai sebagai medium tanaman hydroponic dan aquaponic secara meluas kerana permukaan tanah liatnya yang berongga memberi peganggan kepada akar untuk tumbuh dan membesar.

Tip penggunaan:

4. Growstone

Growstone dan hydroton mempunyai kaedah penggunaan yang sama. Hanya penggunaan materialnya sahaja yang berbeza. Growstone diperbuat daripada 1005 bahan kitar semula iaitu kaca. Bentuk dan saiznya seakan batuan kerikil berwarna putih.growstone bebas dari sebarang toksik kerana ia telah melalui beberapa kali proses saringan untuk meneutralkan kaca terpakai yang digunakan sebelum diproses menjadi growston.

Seperti hydroton, growstone turut digunakan sebagai medium tanaman hydroponic. Ia kelihatan keras dan padu namun sifat rongga yang terdapat didalam setiap butiran growston memboleh kan ia memperbaiki struktur medium tanaman dan tidak mudah berhabuk seperti perlite.

Tip penggunaan: campurkan 305 dari nisbah medium tanaman dengan menggunakan growstoen. Ia berupaya memberi penyerapan air 705 lebih baik daripada perlite.

Menggunakan bunga sebagai simbolik untuk menyampaikan perasaan tersirat, dikenali sebagai floriagrafi, trend ini telah muncul sejak di abad ke -19 lagi. Pada masa itu. masyarakat tidak melahirkan emosi secara verbal sebaliknya menyelitkan makna tersembunyi melalui bunga. Kebanyakan bunga, termasuk mawar, iris, carnation dan lily, mempunyai maksudnya yang tersendiri tetapi bunga-bunga berwarna putih menjadi pilihan utama sebagai hiasan di dalam majlis perkahwinan. Berikut adalah 10 jenis bunga popular berwarna putih yang mendapat tempat di hati pasangan pengantin.

MAWAR PUTIH

Tidak ada bunga yang lebih dipuja dan dihayati selain daripada bunga mawar. Ia telah menjadi sumber inspirasi berabad lamanya, dijadikan simbol keutuhan cinta dan penghargaan. Mawar putih secara tradisinya berkait rapat dengan perkahwinan dan kehidupan baru, tetapi kecantikannya telah meletakkannya sebagai tanda ingatan berkekalan. Bilamana berlaku keadaan yang memerlukan tanda ingatan, sama ada untuk meraikan kegembiraan atau menyatakan kesedihan, sejambak bunga ros merupakan pilihan tepat untuk menyatakan “saya sentiasa mengingati anda”.

Falsafah di sebalik warna putih melepak bunga ros tidak sukar untuk diterjemahkan. Warna putih selalu berkait rapat dengan keaslian dan tulus ikhlas, Sememangnya keikhlasan, keaslian dan keutuhan merupakan sebahagian daripada makna tersembunyi untuk ros putih. Sekiranya anda berusaha untuk meyakinkan perasaan yang ianya lahir dari hati dan ikhlas, mawar putih adalah pilihan terbaik.

Sering kali ros putih dikenali sebagai “bunga bercahaya”, membawa pengertian cinta yang tidak pernah padam, cinta sepanjang hayat, cinta sejati, tidak berpenghujung dan sentiasa segar. Mawar putih melambangkan cinta berkekalan melalui kesetiaan, mendambakan diri dan keikhlasan. Justeru, dengan keupayaan memuja seseorang sehingga akhir hayat, falsafah sekuntum bunga mawar putih adalah kesetiaan yang tidak berbelah bahagi dan mengatasi yang lain. Barangkali makna tersembunyi yang terkenal bagi bunga mawar putih muncul dari mitos dahulu kala, dikaitkan dengan Venus sebagai Dewa Cinta. Ia mekar di dalam kehidupan seumpama buih-buih di lautan, justeru sebahagian daripadanya yang jatuh ke tanah, akan membiakkan bunga mawar putih.

CALLA LILY

Calla lily merupakan tumbuhan asal dari Afrika Selatan ke Malawi dan kepulauan Madagascar. Namun tidak pula diketahui bila ianya diperkenalkan di Benua Eropah, tetapi tumbuhan ini telah hidup berkurun lamanya, dan mereka boleh diadaptasi dalam rumah-rumah hijau. Calla lily berasal dari perkataan Greek yang bermaksud cantik. Namun, kepentingannya lebih menyerlah berbanding dengan penampilannya.

Calla lily berasal dari rumpun Zantedeshia dan merupakan ahli kepada famili Araceae, bersama-sama dengan Caladium dan Philodendron. Ia juga dikenali sebagai trumpet lily dan arum lily. Di Eropah, Ia mula berbunga lewat musim bunga. Menurut kepercayaan Greek dan Roman, lily melambangkan ketuhanan Hera, yang dijelmakan menjadi bunga tersebut.

Apa yang diwakili oleh calla lily putih? Anda mungkin mengalami kesukaran untuk mencari bunga yang ganjil yang begitu kaya dengan asas budaya dan kepentingan sejarah seperti calla lily. Calla lily merupakan pilihan popular untuk majlis-majlis perkahwinan, semasa menghayati percutian romantik dan upacara seumpamanya. Ada rahsia di sebaliknya. Sama seperti kebanyakan bunga-bunga lain yang mempunyai makna simbolik atau dikaitkan dengan perasaan, begitu juga calla lily. Dengan warna kelopak putih ivory dan rimbunan daun-daunnya yang tebal, spesies yang elegan mekar ini bukan sahaja menarik untuk dijadikan tanaman di dalam pasu. Sebenarnya, bunga-bunga ini telah menjadi idaman dan tarikan berabad lamanya.

LILY PUTIH

Nama saintifik bagi lily ialah Lilium candidum. Ia mempunyai enam kelopak bunga dan enam filamen, berwarna putih dengan kuning di bahagian dasar setiap bunga. Bunga lily putih biasa juga dikenali sebagi Lily Madona dan berkait rapat dengan kesucian Siti Mariam, terutamanya mengikut kepercayaan Roman Katolik.

Spesies ini merupakan sejenis bunga yang menakjubkan dan dapat menarik perhatian di mana sahaja mereka ditanam. Bunga lily diminati kerana penampilannya yang hebat, di samping menghasilkan bau yang harum. Sekiranya ditanam di halaman rumah sama ada secara formal atau persekitaran natural, lily tersedia untuk dipindahkan ke dalam bekas-bekas tanaman. Spesies ini amat menarik dijadikan jambangan bunga.

Lily putih merupakan bunga yang biasa kepada kita, kerana dua sebab, pertama kerana kecantikannya dan kedua kerana ia sarat dengan pelbagai makna simbolik yang telah diilhamkan dalam banyak budaya.

FREESIA PUTIH

Freesia berasal dari Afrika dengan 14 jenis dari spesiesnya membiak secara liar di Afrika Selatan dan dua daripadanya di Sudan dan Gurun Sahara. Freesia muncul di sekitar tahun 1878, tetapi menjadi sensasi di England, Peranchis dan Amerika Syarikat setelah diperkenalkan.

Bunganya berkembang terang di salah satu sisi batangnya, susunan yang dikenali sebagai “zygomorpic.” Manakala putiknya keluar menghadap ke bawah, batangnya akan membengkok seiring dengan bunga yang matang menghasilkan bunga yang mekar berkembang menghala ke atas. Setiap batang panjangnya mengeluarkan sehingga 10 kuntum bunga dengan beberapa helai daun sahaja

Bunga Freesia menterjemah pelbagai makna, termasuklah persahabatan, keikhlasan, ingatan berkekalan, dan bersemangat jitu. Dalam bahasa bunga, secara tradisinya telah digunakan sebagai lambang persahabatan. Bagi peminat bunga semasa, mengakui dengan kehebatan perwatakan, mencadangkan freesia untuk seseorang yang berada dalam tekanan hebat. Selain daripada digunakan sebagai jambangan bunga, freesia juga ditanam untuk mendapatkan minyak, yang boleh digunakan untuk menghasilkan minyak wangi, minyak untuk mandian, sabun dan losen.

GARDENIA PUTIH

Gardenia adalah salah satu dari rumpun tumbuhan berbunga yang tergolong dalam 142 spesies termasuk dalam famili Rubiaceae. Gardenia merupakan tumbuhan asal bagi kawasan beriklim tropika dan sub tropika seperti Afrika, Asia dan Australia.

Gardenia merupakan pohon renek malar hijau yang berupaya tumbuh dari 2 kaki hingga ke 20 kaki atau lebih dalam keadaan habitat asalnya. Daunnya berkilat, berwarna hijau pekat membesar dari 1 inci ke 10 inci panjang bergantung kepada spesies tertentu. Bunga gardenia berwarna putih atau kuning tumbuh sama ada sekuntum atau dalam kelompok yang lebih besar. Bunga dari kebanyakan spesies ini dikenali kerana baunya yang manis.

Bunga cantik dan kudus berwarna putih atau sedikit merah jambu ini menjadi simbol kepada keceriaan, biasanya merujuk kepada cinta rahsia yang baru berputik. Menghantar sekuntum atau sejambak bunga ini, membawa mesej kepada penerima “saya rasa saya sedang mencintai anda.”

Di Kepulauan Pasifik, menggunakan bunga gardenia membawa maksud kedudukan status seseorang. Sekiranya ia dipakai di sebelah kanan telinga, seseorang itu masih belum berpunya. Bila dipakai di sebelah kiri pula, dia sudah pun berpunya. Bunga gardenia juga dijadikan produk untuk menghasilkan perfume terkenal dan mahal seperti Tiare keluaran Ormonde Jayne dan Tiare keluaran Chantecaille.

ORKID PUTIH

Orkid merupakan antara spesies terbiar berbunga dan diakui sebagai bunga yang menarik dan biasa ditemui. Dengan menjangkau 25,000 spesies, meliputi 880 jenis, orkid adalah tumbuhan berbunga yang menakjubkan dengan pelbagai warna. Sejarah yang menyelubungi bunga orkid terlalu luas sebagai mana banyak spesiesnya, di mana Charles Darwin telah membuat kajian berkaitan pembiakan yang digunakan oleh tumbuhan ini, seterusnya membawa kepada terhasilnya novel yang ditulis olehnya tentang subjek ini.

Bunga orkid senang dikenal pasti dari spesies liar yang lain melalui bentuk bunganya yang unik dan berlainan, yang mempunyai banyak warna dan saiz. Dalam habitat asalnya, orkid hidup subur dengan menumpang kepada pokok-pokok lain. Membiakkan orkid di sudut laman, di celah-celah batu dan tanah yang berbatu akan membuahkan hasil yang terbaik.

Bunga orkid boleh digubah dan dijadikan bankuet yang menakjubkan. Ia mempunyai makna tertentu melalui kombinasi warna, menjadikan ia hadiah terbaik dan unsur kejutan kepada pasangan tersayang. Keindahan bunga ini membawa mesej tersembunyi, sebagai simbol memori indah antara anda dan penerima, sama ada kekuatan, kecantikan atau percintaan.

Antara kegagalan proses tut tanaman adalah disebabkan oleh teknik dan medium yang digunakan tidak sempurna. Terdapat pelbagai teknik tut begitu juga medium yang digunakan. Antara 5 resepi adunan medium tut yang kerap digunakan adalah seperti berikut.

Kesemua bahan yang digunakan perlu di gaul rata. Untuk memudahkan medium yang siap digaul digumpal dan melekat pada batang tut, tambahkan sedikit air. Air diperlukan sehinga konsistensi bancuhan medium mudah dikepal.


(VIDEO) Rawat Masalah Bena Dengan Nasi Basi Je

(VIDEO) Rawat Masalah Bena Denagn Nasi Basi Je. Kutu Bena antara ancaman utama tidak kira tanaman sayur, buah-buahan mahupun bunga. Ia adalah musuh utama tumbuhan berbatang lembut seperti pokok cili. Serangga ini membiak dengan begitu cepat sekali kerana pembiakannya menggunakan kaedah parthenogenesis , iaitu dengan penklonan bena betina. Setiap bena betina boleh menghasilkan 5-100 anak bena. Anak-anak bena ini akan matang dam boleh membiak dalam masa 7-10 hari. Ia hidup dengan menghisap cairan dari batang tumbuhan dan daun. Biasanya kutu daun ini akan berada dalam koloni dan berkumpul ditempat yang selalunya terlepas dari pandangan kita seperti belakang daun dan di celah-celah ranting.

BAHAN-BAHAN:
3 senduk sisa nasi
air basuhan beras yang pertama
botol mineral terpakai (tidak digalak menggunakan botol kaca kerana tekanan gas ketika proses perapan boleh menyebabkan botol meletup)

CARA-CARA:
1. Ramas nasi untuk memudahkan ia dimasukkan ke dalam botol mineral
2. Masukkan air basuhan beras ke dalam botol yang berisi nasi. Sisakan 1/4 ruang di dalam botol untuk pengudaraan
3. Simpan perapan di dalam suhu bilik yang tidak terdedah kepada cahaya mata hari
4. Setiap 2-3 hari, bebaskan gas yang terperangkap dalam botol perapan
5. Selepas seminggu, masukkan air perapan ke dalam botol semburan dan sembur pada tanaman yang dijangkiti kutu bena

Rawat Masalah Bena Denagn Nasi Basi Je

Ketika musim panas, kalau boleh semua kipas kita nak buka. Tetapi yang menjadi masalah adalah apabila kipas yang ada sudah tidak berfungsi seperti ketika baru dibeli. Walaupun sudah dibuka pada kelajuan maksimum, kipas masih lagi terasa seperti tiupan angin yang tidak bermaya. Jadi buat apa buka kipas kan? Membazir elektik saja.

Alat yang perlu dibeli:
1. Pemuat atau Kapasitor –  RM4
2. Solder timah – RM2.10

Langkah-langkahnya:

1. Pertama sekali, buka ‘sangkar’ kipas dan buka skru penutup kepala kipas sehingga terbuka penutup depan tersebut.

2. Kemudian, tanggalkan telinga iaitu penutup pada bahagian atas dimana berfungsi untuk membolehkan kipas berpusing. Kipas seperti ini kebiasaanya boleh dicabut terus tetapi ada juga jenis yang kena buka skru di dalamnya.

3. Selepas itu, buka penutup motor dan anda boleh nampak kotak hitam (kapasitor).

4. Kemudian, lihat kapasitor anda, macam Kapasitor pada kipas saya value 1.5 uF (micro-farad). Beli di kedai hardware mengikut value tersebut atau beli value lebih sedikit tetapi jangan terlalu tinggi kerana motor kipas boleh rosak dalam jangka masa panjang.

5. Beli ikut value tu ATAU untuk kipas yang lama, boleh beli value lebih sikit. Saya beli 2.0uF. Jangan beli lebih banyak kerana motor boleh rosak untuk jangka masa yang panjang. Harga benda ni RM4.

6. Memandangkan benda tu sudah ada di luar, saya terus potong dan solder dgn kapasitor baru.

7. Gunakan tape plastik hitam untuk wayar tersebut. Solder dengan timah beli di kedai eco RM2.

8. Siap semua skru semula seperti asal.

SIAP! Lepas ini tiada lagi hari panas yang mengganggu prestasi. Selamat mencuba semua.

Kebanyakan peminat bertaman terutamanya yang berkonsepkan Inggeris akan memilih tumbuhan perennial. Tumbuhan ini mempunyai pelbagai warna dan saiz bunga. Namun, sebahagian tumbuhan perennial menghadapi masalah apabila ia mula berbunga. Ada yang mudah tunduk menyembah bumi, patah, dan sebagainya akibat dari bunga yang banyak dan berat. Untuk mengatasi masalah ini, anda perlu menyediakan sokongan supaya bunga dan pokok boleh bertahan lama. Terdapat beberapa jenis sokongan yang boleh digunakan antaranya:

Terdapat beberapa jenis tumbuhan perennial yang tumbuh tinggi memerlukan penyokong sebelum ia mula berbunga. Tumbuhan jenis ini memerlukan sokongan segera dan kuat. Pancangkan sekurang-kurangnya empat batang kayu di sekeliling pokok. Pastikan batang yang digunakan cukup panjang untuk memberi sokongan keseluruhan batang pokok. Selain kayu, anda boleh menggunakan batang pemancang dari buluh atau pun besi. Ikat batang pokok pada batang pemancang dan pastikan ikatan tidak ketat dan tidak mencederakan pokok. Untuk mengikat, anda boleh menggunakan kain atau twine. Ada juga yang menggunakan dawai lembut khas untuk mengikat pokok.

Untuk perennial yang jenis merimbun dan padat mudah melentur terutamanya apabila bunga mula berkembang kerana batangnya lembut. Kaedah sokongan peony hoops menggunakan dawai berbentuk bulat yang disokong dengan kaki besi di bawahnya dapat membantu mengatasi masalah ini.

Penyokong jenis ini sesuai untuk batang pokok perennial yang menjadi berapa secara mendadak. Ia memberi sokongan dari bahagian pangkal bunga hingga ke pangkal batang. Penyokong jenis ini mudah untuk diaplikasikan dan mudah untuk dicabut apibila tidak diperlukan.

Tahukah anda sebenarnya kita tidak perlu membeli terlalu banyak pokok dari spesies yang sama kerana ia sangat mudah untuk dibiakkan sendiri. Asalkan anda mempunyai satu pokok sebagai pokok induk maka anda sudah boleh memulakan aktiviti membiak dan mendapatkan berpasu-pasu pokok. LAMAN tunjukkan anda bagaimana ingin membiakkan pokok dari jenis Lidah Mak Mertua.

Sepokok Lidah Mak Mertua yang sudah cukup besar dan memerlukan pemindahan ke pasu yang lebih besar. Oleh itu anda boleh mengambil peluang ini dengan membiakkannya dan memecahkan ia kepada dua atau tida bahagian ke dalam pasu lain.

Keluarkan ia dari dalam pasu.

Dengan menggunakan pisau, pecahkan ia kepada dua bahagian.

Kemudian pindahkan ia ke dalam pasu yang lain. Bahagian pertama satu pasu manakala bahagian kedua juga dalam pasu yang lain.

Setelah siap masukkan tanah hingga memenuhi pasu tersebut. Kemudian siram. Kini anda telah mempunyai dua pasu pokok spesies yang sama. Anda boleh lakukan teknik ini pada pokok-pokok lain juga. Selamat mencuba!


Mana Hilangnya Pereka Hiasan Dalam Terkenal, Dr. Eric Leong?

Masihkah anda ingat dan kenal dengan figura pereka hiasan dalaman terkenal, Dr. Eric Leong yang pernah muncul di kaca televisyen suatu ketika dahulu? Mesti anda ingin mengetahui perkembangan terkini mengenai beliau.

Hasil tinjauan IMPIANA di laman maya mendapati pereka hiasan dalaman terkenal tanah air kini berkhidmat sebagai pembantu Profesor di sebuah institusi pengajian tinggi, New Era University College, Kuala Lumpur.

Meski tidak lagi kelihatan muncul di mana-mana saluran di kaca televisyen, ikon pereka hiasan dalaman ini tetap aktif dan sentiasa setia bersama para pengikut laman media sosialnya di Instagram, Facebook dan Clubhouse.

Selain itu, figura terkenal ini juga dilihat telah mengisi masa untuk pergi bercuti ke luar negara antaranya Greece, Paris, Filipina, China dan banyak lagi.

Dr. Eric Leong sebelum ini merupakan bekas hos rancangan Casa Impian yang bersiaran menerusi saluran Astro Ria, sekitar 20 tahun yang lalu.

Casa Impian adalah sebuah rancangan mengetengahkan idea rekaan hiasan dalaman dan cara mengubahsuai rumah supaya tampak lebih cantik serta bergaya kepada para penonton.

Konklusinya, pereka hiasan dalam popular ini sebenarnya tidak menghilang, malah masih kekal aktif dalam bidang kerjaya yang diceburinya. Semoga Dr. Eric Leong terus berjaya dan diharapkan kembali muncul di kaca televisyen. Pasti ada yang rindu betul tak?

Foto: Instagram Dr. Eric Leong

Daripada terbiar tak digunakan, sabut kelapa disusun untuk dijadikan raised bed atau batas tanaman. Elok subur pokok-pokok yang ditanam.

Ujar beliau bermula dari tanah kosong hanya tumbuh rumput dia mengambil keputusan menanam pelbagai sayuran yang disukai selain menggunakan semula bahan terpakai.

Daripada tanah lapang ni kosong, hanya tumbuh rumput. Lebih baik usahakan tanam pelbagai sayur yang kita suka makan. Dapat meluangkan masa yang ada dengan aktiviti yang bermanfaat. Sambil keluarkan peluh dapatlah kutip hasil tanaman.

Dah tanam, dapat lah kurangkan kos dapur beli sayur. Gunakan tanah dan ruang yang ada.

Coconut husks raised bed
Batas ini diisi dengan tanah hitam sawit, dicampur dengan tanah asal.

Kemudian ratakan dengan daun buluh yang diperoleh belakang rumah saja. Boleh kumpul untuk buat kompos, bila dah reput gembur sekali dengan tanah.

Ini hasilnya

Pokok ulam raja, biarkan dia berbunga supaya tumbuh anak pokok yang baru.

Oregano batik pun ada tanam.

Pokok terung di tengah-tengah

Sering kita tidak sedar kehadiran aura negatif dalam kediaman. Aura negatif tidak semestinya berpunca dari perkara mistik semata-mata. Adakalanya aktiviti atau elemen tak sesuai yang dipadankan dalam kediaman juga antara punca

Jika terus rasa takut, cemas bahkan dipresi setiap kali berada di rumah, ia kemungkinan besar kediaman anda memiliki aura negatif. Walaupun terdapat punca atau alasan lain kepada situasi ini, namun aura negatif adalah antara punca utama dan sering berlaku.

Untuk mengesahkan keadaan ini, cuba buat sedikit kajian. Jika anda berasa lebih tenang berada di luar rumah dan mula cemas dan tertekan sekembalinya di rumah, ia adalah petanda yang jelas.

Jika kediaman berasa suram walaupun dekor dah cantik, lampu dibuka terang benderang, ini menunjukkan ada masalah dengan aura kediaman anda

kerap dah pukul 1-2 pagi, tapi mata masih tak boleh lena atau sekejap-sekejap terjaga. Ini indikasi menunjukkan kediama ada dihadiri aura negatif.

Susah tidur atau tidak bisa tidur nyenyak memang biasanya dikaitkan dengan penggunaan handphone yang berlebihan. Namun, sebaiknya kamu juga tidak mengabaikan kehadiran aura negatif di rumah.

Pernah rasa tak rumah dah cantik, tapi emosi anda berasa suram? Ia di sebabkan terdapat aura atau cas negatif yang terperangkap di dalam kediaman yang tidak dapat dilihat dengan mata kasar dan anda tidak perasan akan kehadirannya. Ia akan menyebabkan gangguan emosi dan jika dibiarkan akan menyebabkan dipresi dan kemungkinan memberi kesan kepada kesihatan. Oleh itu, untuk pastikan aura negatif ini terbebas dari kediaman anda, lakukan 13 perkara ini:

Menurut Silvia Christmann, Growth Coach and health and happiness guru, “udara segar adalah segala-galanya. Oleh itu, pastikan setiap pagi tingkap rumah anda di buka untuk memberi laluan keluar masuk udara segar di dalam kediaman. Yang paling penting, pastikan laluan udara di dalam kediaman tidak di halang walaupun hanya dengan sehelai langsir.

Kayu dpua atau kemenyan bukan lah amalan mistik, Ia telah digunakan sejak zaman perbua bagi sebagai ubat dan rawatan rohani. Antara kayu dupa yang seusai untuk menyingkirkan aura negatif di dalam kediaman adalah Nag Champa. Kandunggannya berupaya membersihkan udara di dalam kediaman disamping mengundang aura tenang.

Barang atau kelengkapan kediaman yang telah rosak seperti kerusi patah walaupun sedikit dan boleh dibaiki, akan mengundang aura negatif kepada pengguna. Apa kata, anda segra baiki kerosakkan tersebut atau buangkan sahaja. Jangan biarkan ia terlalu lama

Umum tahu, rona kuning dan aroma oren mengundang semangat ceria. Disamping itu, sifat limau yang berasid dan sangat sesuai bagi tujuan penyingkiran kotoran. Oleh itu, untuk menyingkirkan aura dan membangkit suasana ceria di dalam kediaman sembur atau diffuse pati minyak oren di dalam kediaman

Apa perasaan anda bila melihat counter top yang penuh barang berjaya dikosongka? mesti legakan. Begitulah bila keadaan dalam rumah dipenuhi dengan barang yang tidak diperlukan

Warna memankan peranan penting dalam mencetus ambiance yang terbentuk di dalam sesebuah kediaman. Menurut pereka dalaman Ana Zuravlionva, warna kuning berupaya meneutralkan iron negatif yang terperangkap di dalam kediaman. Selain itu juga, ia membuatkan kediaman anda kelihatan lebih luas

Ceiling Wallpaper dinding 3D waterproof foam wall interior and exterior decoration self-adhesive brick wall decoration wall sticker

Untuk cuci baju sekolah dan menjaga kebersihannya agak sukar lebih-lebih lagi baju sekolah anak yang harus kekal bersih sepanjang masa di sekolah. Ramai ibu bapa berusaha untuk memutihkan baju anak mereka yang lasak supaya bersih dan tidak kelihatan kusam namun sudah banyak cara dan sabun pencuci yang digunakan tetapi keputihan baju tidak seputih mana.

Sebenarnya, cara basuh baju putih dengan menggunakan sabun mandi Lux Rose telah lama dipraktikkan oleh ramai ibu atau surirumah yang mengamalkan dengan cubalah Sudah lama saya R&D dengan berbagai jenis formula dan brand sabun untuk menjadikan baju sentiasa putih. Tetapi tidak pernah menjadi. Guna clorox, baju akan jadi kuning. Guna nila, baju akan jadi lebam. Guna Vanish, kos agak tinggi atau agak mahal.

dengan trik yang disenaraikan ini, tugas menggosok mak-mak lebih mudah dan cepat. Tak perlulah sampai berjeruk ketiak menggosok baju. Antara yang boleh dipraktikkan adalah;

1. Pastikan setiap kali cucian akhir baju, masukkan pelembut pakaian. Nanti bila nak gosok, pakaian jadi lebih lembut dan mudah

2. Gantung atau hanger terus pakaian yang telah di cuci. Lebih baik, anda jemur dengan menggunakan hanger. Ia mambantu mengurangkan kedutan pada pakaian

3. Letak lapisan aluminium foil di bawah alas papan gosok. Aluminium foil tadi akan memantulkan semula haba yang diterima dari seterika. Ini secara tidak langsung menjadikan ke dua-dua bahagian pakaian anda digosok serentak

4. Jangan gosok secara membulat ia akan merosakkan tekstur fabrik anda.

5. Bila menggosok sesuatu yang bersaiz besar seperti langsir dan alas meja, letak dua biji kerusi di bahagian hadapan iron board anda. Tarik bahagian yang telah siap digosok untuk digantung terus pada kerusi

6. Alas permukaan fabrik anda dengan kain nipis seperti napkin atau kain cotton untuk menggosok fabrik jenis sensitif dan mengelakkan kesan kekuningan selepas di gosok. Hal ini biasa berlaku pada pakaian satin berwarna putih

7. Gosok fabrik jenis tebal seperti baju kemeja di bahagian dalam terlebih dahulu. Kemudian baru bahagian luar.

8. Mulakan menggosok dengan pakaian yang tidak memerlukan haba yang tinggi dan fabrik lembut seperti sutera dan satin. Ia mampu mengelak masalah anda salah suhu ketika menggosok. Jika tidak, pakaian anda mudah terbakar

9. Gosok bahagian kolar, cuffs tangan dan hems terlebih dulu untuk mengelak bahagian tersebut berkedut ketika menggosok bahagian lain


Teknik Mudah Tanam Serai Dalam Pasu

Serai biasa digunakan dalam masakan di Malaysia terutama bagi orang Melayu. Selain digunakan sebagai bahan penyedap rasa dalam masakan, serai juga sebenarnya kaya dengan pelbagai manfaat terutama dalam bidang kecantikan dan kesihatan seperti:

1) sebagai antioksidan dan mencegah penyakit kanser.
2) dapat memutihkan gigi
3) menyembuhkan perut kembung
4) Menghasilkan minyak serai

Langkah 1
Dapatkan anak benih-Anda boleh gunakan batang serai yang dijual di pasaran untuk dijadikan sebagai anak benih. Selain itu juga, boleh gunakan batang serai matang yang diambil dari rumpun serai yang ditanam.

Langkah 2
Rendam anak benih dalam bekas. Langkah ini digalakkan untuk anak benih yang dibeli di kedai kerana ia tidak mempunyai akar. Rendam batang serai di dalam sedikit air untuk merangsang pertumbuhan akar. Dalam masa 4-3 hari akar sudah mula bertunas.

Langkah 3
Penyediaan medium tanah. Campuran tanah bakar dengan top soil amat sesuai untuk pertumbuhan serai di dalam pasu. Tanah jenis ini mudah di dapati di nurseri berhampiran.

Langkah 4
Kaedah Menanam. Tanam serai secara menyerong. pastikan hanya sebahagian perut serai sahaja yang tenggelam ke dalam medium bersama akar. jika keseluruhan bahagian perut serai ditanam, ia akan mengakibatkan serai mati.

Langkah 5
Menyiram. Di peringkat awal penanaman, Serai perlu disiram sekurang-kurangnya sehari dua kali . Ia berupaya menggalakkan tahap kematangan dan kestabilan serai kepada medium dan persekitarannya. Selepas 7 hari atau serai kelihatan mula stabil, kadar siraman perlu dikurangkan. Sekurang-kurangnya sehari sekali.

Langkah 6
Pembajaan. Untuk mendapatkan perut serai yang gemuk, baja perlu di gunakan sekurang-kurangnya dua minggu sekali. Gunakan baja organik seperti air belacan.

Nak sihat, kena makan sayur dan buah banyak. Tapi sedarkah anda, sayur dan buah yang dibeli di pasaran tercemar dengan bahan kimia untuk memastikan ia tidak diserang kulat dan penyakit? Yang lagi parah, ada antara hasil yang dituai diletak bahan kimia untuk memastikan ia sentiasa segar dan ada juga direndam di dalam pewarna untuk menghasilkan produk yang nampak cantik

Perkara serius ni bukan baru tetapi telah menjadi amalan kepada produk sayuran dan buahan yang diimport dari luar negara. Sebab itu, ada antara negara mengetatkan pemeriksaan sayur dan buah yang diimport dari luar seperti Singapore

1. BASUH DAN GOSOK DENGAN AIR
75-80% kandungan racun serangga yang terdapat pada sayur yang dibeli di pasaran dapat dikurangkan dengan membasuh dan menggosoknya di bawah aliran air sejuk. Sebaiknya, gunakan sarung tangan dan gosokkan sayuran dan buah-buahan selama 30 saat di bawah air yang mengalir. Jangan lupa gosok di bahagian celah-celah juga

2. BASUH DENGAN AIR GARAM
Ini antara tip yang kerap digunakan oleh mak-mak kita dahulu. Menurut Centre For Science and Environment, membasuh menggunakan garam dapat mengurangkan sisa racun serangga yang terdapat pada sayuran dan buah-buahan sebanyak 2%

3. CUKA PUTIH
Boleh gunakan cuka epal atau cuka kurma untuk mencuci buah dan sayuran. Pun begitu, rupa fizikal sayuran dan buah-buahan akan bertukar sedikit lebam kesan tindak balas. Rendam buah/sayur ke dalam 1 bahagian cuka dan 10 bahagian air selama 30-60 minit. Kesan dari teknik ini ia dapat membunuh kuman dan membuang sisa racun serangga yang terdapat pada sayuran

4. LEMON DAN SODIUM BIKARBONAT
Umum tahu, lemon dan sodium bikarbonat mempunyai sifat anti kuman.Jadi, ia sesuai digunakan untuk mencucui sayuran dan buah-buahan. Malah database Cochrane menilai 8 kajian termasuk RCT menunjukkan baking soda ini mampu meneutralkan toksik daripada pestisid. Masukkan satu cawan jus lemon dan dua camca besar baking soda dalam botol spray. Spray makanan dan lap (buah) atau basuh dengan air

Bunga kertas antara tanaman yang paling tak cerewet. Ia antra tanaman yang juga di kategorikan sebagai “less maintanance”. Jadi, bagi anda yang suka bertaman tapi tak ada masa untuk menyelenggara, ini adalah tanaman yang paing sesuai.

Namun, adakalanya ramai yang mengalami masalah bunga ketas yang di beli dari nurseri tidak berapa menjadi. Pokoknya meninggi dan tidak bercabang banyak. Bila tidak bercabang banyak, sudah pasti bunganya pun tak banyak. Sebab itu, ramai yang ambil keputusan untuk beli yang sedia matang.

Namun sudah pasti apabila pokok yang sudah matang dan cantik, harganya pun boleh tahan. Sebenarnya, untuk dapatkan hasil pokok bunga kertas yang merimbun, ia perlu dilatih dari peringkat anak lagi. Jadi, tak perlu lah khuatir beli pokok bunga kertas yang murah dan bersaiz kecil. Nano Nursery tunjukkan cara mudah untuk latih pokok bunga kertas anda merimbun dan berbunga lebat

Sya tunjukan cara tanam bunga kertas yg rimbun boleh cuba kat rumah

1. Tanam dalam bag tanaman atau pasu yang susai. Saya gunakan tanah campur. nak gunakan tanah lain pun boleh. Tapi, pastikan pokok bunga kertas diletakkan di tempat yang mempunyai cahaya matahari penuh

2. Letakkan kayu atau buluh sebagai sokongan di bahagian tengah pasu dan lilit dahan pokok pada batang sokongan. Untuk pastikan lilitan stabil, boleh juga guna tali untuk mengikat tapi jangan terlalu ketat. Ikat di bahagian pangkal dan atas pokok dengan menggunakan dawai

3. Potong bahagian ranting yang sudah habis berbunga

4. lepas potong atau cantas ranting yang tidak diperlukan, letak baja.

P/S: Gunakan baja tinja ayam siap proses untuk tumbesaran poko. Campurkan baja tinja ayam tadi dengan baja bunga dengan nisbah 12:12

5. Lakukan siraman setelah pembajaan dilakukan untuk meamstikan baja dapat diserap tanah. Siraman perlu di lakukan setiap hari jika tidak hujan

6. Tunas baru akan keluar dan secara tidak langsung, ia dapat menggalakkan pertumbuhan bunga

Tengok, tunas baru banyak keluarkan. perlu rajin mencantas dan baja sekurang-kurangnya 2 minggu sekali . Ulangi proses yang sama setiap kali pokok selesai berbunga

Kandang ternakan tidak kira lah kambing, lembu mahu pun ayam merupakan habitat terbaik untuk pembiakan hama, fungus dan lain-lain. Fungus dan hama yang membiak bukan sekadar memberi ancaman kepada ternakan sahaja malah mempengaruhi hasil atau produktiviti ternakan. Lebih parah, ia juga turut mengancam kesihatan manusia.

Oleh itu, langkah kawalan dan pencegahan perlu dilakukan segera sebelum ia bertambah serius. Untuk tujuan ini, kebiasaannya penggunaan racun serangga kimia menjadi pilihan. Pun begitu dalam selangkah ke arah penghasilan makanan “O” bahan kimia atau pencemaran bendasing, apa kata kita cuba hasilkannya secara organik.

Berikut adalah cara untuk menghasilkan semburan kawalan hama, fungus dan pelbagai lagi yang telah disarankan oleh MyBiostar Malaysia

Bahan-bahan:

10 kg (1/4 tong) campuran daun herba seperti serai, akar seruntun, hempedu bumi, daun jambu, daun durian belanda, daun limau purut, halia, bawang putih, lada hitam, sirih, kadok dan lain lain daun herba yang kelat dan pahit.
1 liter cuka makan
1 liter molases dan 1 liter Mybiostar.
3/4 tong air bersih

Peralatan :
Tong peraman kedap udara 50 liter.

Cara :
1. Bahan herba dicincang dan dimasukkan ke dalam tong

2. Isikan air bersih memenuhi 3/4 tong.

3. Masukkan 1 liter Mybiostar, cuka makan
dan di kacau rata.

3. Tambah air bersih hingga hampir memenuhi tong dan kacau rata lagi.

4. Tutup tong dengan kemas dan kedap udara, letak di tempat teduh.

5. Buka setiap hari untuk membuang gas dan kacau mengikut pusingan jam, tutup semula.

6. Proses ini perlu dilakukan selama 1 minggu.

7. Bila dah seminggu, tapiskan air perapan dan simpan di dalam bekas yang lebih mudah untuk disimpan dan digunakan.

8. Tapi, boleh juga Jika mahu biarkan terus terperam dan ambil sebahagian untuk keperluan semburan kandang.

9. Cara untuk menggunakannya adalah campur 1 liter pati perapan tadi bersama 10 liter air bersih tanpa klorin dan sembur pada lantai kandang.

Dengan modal anggaran RM50 anda kini sudah ada 40 liter racun serangga alami yang sesuai diguna untuk mengawal hama dan bakteria pathogen kandang dan sangat kuat untuk digunakan pada tanaman untuk mengawal kulat fusarium yang gemar menyerang pokok pisang dan jagung.

Sumber: MyBiostar Malaysia